Federalni ministar za pitanja boraca i invalida odbrambeno-oslobodilačkoga rata Salko Bukvarević, danas je u sjedištu ministarstva u Sarajevu, razgovarao s delegacijom iz Istanbula o projektu „Sajma boračkih zadruga“, koji će biti održan u Sarajevu krajem augusta 2018. godine.\nU delegaciji Istanbula bili su savjetnik gradonačelnika İsmail Hakkı Turunç i direktor vanjskih poslova Fahri Murat Tuncay, direktorica vanjskih poslova Saveza gradova Republike Turske Gulfem Kiraç Keles i stručni savjetnik Saveza gradova Republike Turske Oguzhan Gursoy.\nSastanku su prisustvovali predstavnici i predsjednik Boračkog zadružnog saveza Federacije BiH Arif Fazlić i predsjednik Koordinacije boračkih udruženja ARBiH Šerif Patković.\nArif Fazlić je goste upoznao s ciljevima boračkog zadrugarstva, a to su zapošljavanja teško zapošljivih kategorija i njihova rehabilitacija. Na području cijele Bosne i Hercegovine trenutno se nalazi 85 registrovanih boračkih zadruga i 350 kooperanata.\nŠerif Patković predstavio je projekat „Sajma boračkih zadruga“ koji će biti održan 24. i 25. augusta 2018. godine u Skenderiji i da je predviđeno 60 izlagača iz BiH, ali da očekuju i izlagače iz Republike Turske.\nSavjetnik gradonačelnika İsmail Hakkı Turunç, je uime gradonačelnika i Grada Istanbula, dao punu podršku razvoju boračkog zadrugarstva, te obećao konkretnu pomoć u edukaciji i dokvalifikaciji članova boračkih zadruga iz BiH putem Direkcije za edukaciju u Turskoj. Izrazio je spremnost za pomoć u realizaciji sajma i najavio učešće najmanje sedam turskih kompanija.\nMinistar Bukvarević se zahvalio na dosadašnjoj nesebičnoj podršci narodu Republike Turske, njihovom predsjedniku i delegaciji Grada Istanbula svim građanima Bosne i Hercegovine, te pozvao sve prisutne na predstojeći sajam, uz iskrene želje da će se ova vrsta saradnje nastaviti i u buduće, saopćeno je iz ovog ministarstva.


MERE: Otvaramo prvi market u Srbiji - Batajnica, 25.12.2020 na 1000m2 - Retail Serbia\nRuska trgovačka grupacija Torgservis i zvanično započinje svoje poslovanje u Srbiji otvaranjem prvog marketa pod brendom MERE.\nKako su istakli iz flijale ruske kompanije u Beogradu, Ros Produkt Servis, deo ruske Torgservis grupe, otvara prvi market u Srbiji pod brendom MERE u Batajnici, na adresi Pukovnika Milenka Pavlovića 138, 25.decembra od 09h.\n"Naši marketi uglavnom zauzimaju povšinu od 950 do 1300 m2, što nije izuzetak ni sa objektom u Batajnici, koji ima oko 1000 m2. Kao prvi diskont market u Srbiji, naša strategija je da kupcima ponudimo najpotrebnije proizvode za domaćinstvo i za početak akcenat je dat srpskim malim proizvođačima, dok čekamo uvoz robe iz Rusije i drugih država Istoka i Evrope u kojima postoje naši marketi, a ima ih preko 2000", naveli su iz direkcije u Srbiji.\nMERE u Srbiji planira da otvori 100 diskont marketa, a već početkom sledeće godine ruski lanac će otvoriti svoje objekte i u Subotici, Kruševcu, Kraljevu i Vršcu.\nKompanija je osnovana 2009 godine i danas posluje sa više od 2000 prodavnica širom Rusije, Nemačke, Poljske, Rumunije, Kazahstana, Belorusije...a u planu je i otvaranje objekata u Grčkoj, Austriji, Češkoj, Italiji, Španiji...Prodavnice se prostiru na oko 1000m2 i nude od 1500 do 2000 prehrambenih i neprehrambenih artikala.\nmarket,\tSrbija,\totvaranje\tMere\tBatajnica\nDatum poslednje izmene 23 decembar 2020\nRuska Torgservis grupa otvara prvi Svetofor market u Beogradu i nove markete u Čačku, Trsteniku, Kikindi...\nRuski lanac MERE stiže u Bosnu i Hercegovinu, sestrinska kompanija Svetofor otvorila dva nova marketa u Srbiji


Povecana opasnost od odrona zemlje ili kamenja\nPolusatne obustave saobraćaja, uz 15 minutno propuštanje vozila, aktuelne su od 07 do 16 sati, na magistralnom putu Jajce-Crna Rijeka\nSavjetuje se opreznija vožnja Foto: Arhiv\nNa jake udare vjetra ovoga jutra upozoravamo u centralnim i zapadnim krajevima, a izdvajamo dionice Bugojno-Novi Travnik, Prozor-Gornji Vakuf/Uskoplje i Turbe-Banja Luka, kao i puteve na području Livna, Glamoča i Mrkonjić Grada, saopćeno je iz BIHAMK-a.\nKolovoz je mokar, a povećana je opasnost od odrona zemlje ili kamenja. Apelujemo na vozače da na svim putnim pravcima voze maksimalno oprezno i podsjećamo da je posjedovanje zimske opreme obavezno.\nPojačan je promet vozila na ulazu u BiH na graničnom prelazu Bosanski Brod. Na ostalim graničnim prijelazima zadržavanja za sada nisu duža od 30 minuta. Iz sigurnosnih razloga obustavljen je saobraćaj za teretna vozila i autobuse na saobraćajnicama prema i od mosta graničnog prijelaza Brčko-Gunja.


Beta 7. novembra 2019. 17:45\nZaštitnik gradjana Zoran Pašalić ocenio je danas u Nišu da je neophodno formiranje asocijacije balkanskih ombudsmana.\nPašalić je to objasnio time da je protok ljudi i roba, i uopšte komunikacija izmedju zemalja regiona na tom nivou da, kako je rekao,“ često problemi koji se pojavljuju mogu biti rešeni brže i delotvornije ako se to uradi u saradnji ombudsmana ili institucija koje se bave zaštitom ljudskih prava“.\n„Mnogo je primera za to, a najnoviji je slučaj porodice Burmazović. Ono što se nije videlo je izuzetna i velika saradnja izmedju ombudsmana Srbije i Turske, koja je za rezultat imala epilog zbog kojeg smo svi srećni“, rekao je Pašalić na konferenciji koja je okupila zaštitnike gradjana balkanskih zemalja.\nOn je kazao da ima primera da je više meseci, nekada i više godina postojao problem gradjana u inostranstvu, a saradnjom zaštitnika gradjana problem je rešen za manje od mesec dana.\n„Gradjani Srbije za 10 godina postojanja institucije zaštitnika gradjana nisu dovoljno upoznati sa svojim pravima i mogućnošću da ta svoja prava ostvare preko institucije zaštitnika gradjana. Otuda i stalni kontakt sa gradjanima, obilazak mesta u Srbiji i osnivanje hitne službe koja omogućava da se reaguje momentalno kada problem iskrsne“, izjavio je Pašalić.\nOn je podsetio da je institucija zaštinika gradjana u proteklih 19 meseci realizovala projekat „Povećanje dostupnosti Zaštitnika gradjana gradjanima koji žive u unutrašnosti Srbije“, koji se posebno bavio problemima nacionalnih manjina.\n„Najčešće se zaštita prava nacionalnih manjina svodi na zaštitu prava upotrebe jezika, pisma i na zaštitu prava školovanja na maternjem jeziku. Kroz projekat smo ušli mnogo dublje u onaj problem koji se tiče imovinskih prava, ne samo pripadnika nacionalnih manjina, već svih gradjana“, izjavio je Pašalić.\n„U toku godine u BIH imamo preko 3.500 pisanih žalbi, a najveći broj odnosi se na postupanje pravosudja. Veliki broj žalbi odnosi se na postupanje organa uprave i birokratizaciju. Na žalost, svedoci smo da su svim zemljama prava dece česti problem, kao i diskriminacija i mobing“, naglasio je Mitrović.\nTokom dvodnevne konferencije ombudsmani iz regiona govoriće o svojim iskustvima o dostupnosti svojih institucija gradjanima, o položaju nacionalnih manjina u Srbiji i regionu, o monitoringu aktivnosti u borbi protiv trgovine ljudima u Republici Srbiji i o jačanju ustanove zaštitnika gradjana u skladu s Venecijanskim principima.


Klasteri sa obe strane granice\nProjekat će biti realizovan na području Zapadnobačkog okruga i Osiječko–baranjske županije i ima za cilj prenošenje znanja, veština i podsticaja saradnje okupljanjem malih i srednih preduzeća kroz formiranje dva zajednička prekogranična klastera\nOtvarajuća konferencija projekta „Omogućavanje razvoja održivih prekograničnih klastera“ održana je u svečanoj sali Županije u Somboru u petak, 24. januara 2020. Na konferenciji su govorili gradonačelnica Sombora Dušanka Golubović, Steffen Hudolin u ime Evropske unije, Sanda Šimić u ime Ministarstva za evropske integracija i Hrvoje Vuković u ime generalnog konzulata Republike Hrvatske u Republici Srbiji te projektni partneri.\nProjekat će biti realizovan na području Zapadnobačkog okruga i Osiječko–baranjske županije i ima za cilj prenošenje znanja, veština i podsticaja saradnje okupljanjem malih i srednih preduzeća kroz formiranje dva zajednička prekogranična klastera. U periodu od dve godine Sombor će razvijati klaster za prikupljanje i preradu biomase, dok će klaster grada Bešliće biti usmeren na preradu papira.\n„Jedan pravac biće proizvodnja energije u obliku paleta, a drugi pravac biće direktan izvoz u Hrvatsku ili Mađarsku. Biće uključeni poljoprivredni proizvođači, ali i oni koji će učestvovati u lancu distribucije“, rekao je Saša Bošnjak, projektni partner iz grada Sombora.\nMario Marolin, direktor Razvojne agencije grada Belišća istakao je - LRA Belišće trenutno radi na projektu koji će omogućiti izgradnju novih fabrika, a ovaj klaster biće samo podrška u celoj toj priči.\nVrednost projekta je 1,1 milion evra i finansira se iz Evropskog fonda za regionalni razvoj (ERDF) i Instrumenta za pretpristupnu pomoć (IPA II).


Poziv za OCD na trening o primeni mehanizma slobodnog pristupa informacijama od javnog značaja - Dijalog.net\nNaslovna Civilno društvo Poziv za OCD na trening o primeni mehanizma slobodnog pristupa informacijama od javnog značaja\nBeograd, 27. septembar 2019. – Otvoren je poziv za učešće predstavnika organizacija civilnog društva na treningu o primeni mehanizma slobodnog pristupa informacijama od javnog značaja.\nTermin i mesto održavanja: 24, 25. i 26. oktobar 2019. godine u Hotelu ,,Sloboda” Šabac.\nTrening je deo projekta „Budućnost slobode informacija u Srbiji“ koji sprovode Partneri za demokratske promene Srbija u saradnji sa Biroom za društvena istraživanja (BIRODI) i Pravnim skenerom, a uz podršku Delegacije Evropske unije u Republici Srbiji.\nKako navode organizatori, cilj treninga je da unapređenje znanja i veština kroz interaktivne radionice u kojima će učesnici imati priliku da se bliže upoznaju sa mogućnostima koje nudi primena mehanizma slobodnog pristupa informacijama od javnog značaja i da podele svoja iskustva i nedoumice u ovoj oblasti.\nPoseban naglasak će biti na:\nPrimeni mehanizma slobodnog pristupa informacijama od javnog značaja i zakonitom ograničavanju prava iz Zakona o slobodnom pristupu informacijama od javnog značaja;\nTransparentnosti organa javne vlasti na lokalnom nivou;\nZnačaju dostupnosti podataka za ulogu posmatrača organizacija civilnog društva u domenima njihovog rada;\nZnačaju dostupnosti informacija od javnog značaja za uzbunjivače;\nMehanizmima zaštite u slučaju da organ javne vlasti ne postupa u skladu sa Zakonom o slobodnom pristupu informacijama od javnog značaja;\nNajavljenim izmenama pravnog okvira i mogućnostima za kontrolu rada javnih institucija;\nUnapređenju kapaciteta organizacija civilnog društva za izgradnju i uspostavljanje mreže za zajedničko unapređenje primene Zakona o slobodnom pristupu informacijama od javnog značaja.\nZainteresovane organizacije civilnog društva treba da, najkasnije do 05. oktobra 2019. godine, prijave na učešće svog predstavnika/ce.Prijave se šalju na e-mail office@pravni-skener.org ili putem telefona: 069 /411- 30- 28.\nOrganizatori treninga pokrivaju troškove puta, smeštaja i hrane za sve učesnike.\nOznakeBIRODIinformacije od javnog značajaOCDPDP SrbijaPravni skener\nPrethodno Trening o odgovornom upravljanju otpadom\nSledeće Lukić: Ljudi u Brusu su slobodniji otkad Jeličić nije predsednik opštine\nTop Tags Civilno društvo OCD istraživanje lokalna samouprava mladi Evropska komisija Srbija i Evropska unija Vlada Republike Srbije vladavina prava mediji evropske integracije Evropska unija ljudska prava konkurs Društvo


USTAVNI SUD SRBIJE: Taksa za upis u advokate neustavna\nZakonom o advokaturi predviđeno je da visinu cene za upis u imenik advokata određuje Advokatska komora Srbije, pa je Upravni odbor AKS propisao različite cene za dve kategorije - advokatske pripravnike i ostale. Za upis advokatskih pripravnika u advokate utvrđen je iznos od 500 evra, dok su u drugu kategoriju, koja bi trebalo da plati 5.000 evra upisnine, svrstani pravnici koji su završili pripravnički staž u sudstvu, tužilaštvu, privredi, lokalnoj samoupravi ili državnim organima.\nInicijativu Ustavnom sudu podnela je grupa niških pravnika početkom avgusta 2012. Oni su osim visine upisnine osporavali i to što su izdvojene dve kategorije lica, čime je učinjena neposredna diskriminacija i prekršen Ustav, kao i odredbe Zakona o advokaturi. Oni smatraju da je Advokatska komora Srbije na taj način, time što je propisala različite visine upisnina u advokatski imenik za advokatske pripravnike i ostale pravnike, prekoračila ovlašćenja.\nUstavni sud Srbije ocenio je neustavnom i nezakonitom odluku Advokatske komore Srbije o visini cene za upis u imenik advokata. Reč je o odluci Komore od maja 2012. godine, po kojoj upis u advokate za neke kategorije iznosi 500 evra, dok za ostale iznosi astronomskih 5.000 evra. Istom odlukom Ustavni sud je odbacio zahtev da se obustavi izvršenje ove odluke AKS, tako da oni koji su već platili po 5.000 evra za upis, a dolaze iz sudstva, tužilaštva, privrede, policije, neće dobiti novac nazad.\nUSS odložio objavljivanje Odluke za šest meseci.


> STRUČNA SARADNJA > Umetnost i kultura > Konkursi / Boravak umetnika > „Kulturni boravci“ širom Francuske\n21 sep 2017 / Francuska\n„Kulturni boravci“ širom Francuske\n„Séjours Culture“, konkurs za „kulturne boravke“ širom Francuske (za frankofone i anglofone kulturne radnike; 13-22. novembar 2017)\nMinistarstvo kulture Francuske okupiće u novembru 2017. kulturne radnike iz celog sveta u okviru desetodnevnog boravka koji će im omogućiti susrete sa profesionalcima iz oblasti kulture koji su dosegli visok nivo u okviru domena kojim se bave. Ovaj boravak pružiće im mogućnost da upoznaju organizatore kulturne i umetničke francuske scene, ali i da razmene mišljenja i iskustva sa kolegama sa 5 kontinenata. Pozivaju se kandidati koji se profesionalno bave kulturom, koji imaju dobar nivo znanja francuskog ili engleskog, da podnesu kandidature na adresu Francuskog instituta u Srbiji, do 21. septembra 2017. (skenirani dosije u pdf formatu poslati na adresu ifs@institutfrancais.rs)\nTroškove boravka u Francuskoj (smeštaj, ishrana, lokalni transport) odabranih kandidata platiće francusko Ministarstvo kulture. Troškove medjunarodnog prevoza plaćaju sami kandidati ili njihov poslodavac.\nUz priloženi komentar Francuskog instituta u Srbiji, odluku o usvajanju kandidatura doneće izborni komitet u Parizu. Skrećemo pažnju kandidatima na strogu selekciju (prijave kandidata koji su u prethodne dve godine već boravili u Francuskoj na poziv Ministarstva kulture, neće imati prioritet).


Kou izabran za novog predsednika IAAF\nBivši olimpijski šampion Sebastijan Kou izabran je danas za novog predsednika Međunarodne atletske federacije (IAAF), na svečanom kongresu tog tela u Pekingu.\nOvaj 58-godišnji Britanac, šampion na 1.500 metara, pobedio je u glasanju svog jedinog rivala Sergeja Bubku, višestrukog šampiona u skoku s motkom, sa 115 glasova prema 92.\nJedan od glavnih ciljeva administracije Koua u četvorogodišnjem mandatu biće borba sa posledicama koje su ovog leta izazvale optužbe za doping.\n“U najboljem duhu svega onoga u šta obojica verujemo u našem sportu, izbor je protekao uz zdravo rasuđivanje. Posle rođenja moje dece, ovo mi je najznačajniji trenutak u životu. Uzbuđen sam i počastvovan poverenjem koje mi je ukazala atletiska porodica. Sada počinje vredan rad”, rekao je Kou nakon izbora.\nNekadašnji predsednik organizacionog odbora Olimpijskih igara u Londonu 2012 zameniće 82-godišnjeg Senegalca Lamina Dijaka koji je bio na čelu IAAF 16 godina.\nKou je jedan od najboljih britanskih sportista svih vremena. U trci na 1.500 metara dva puta je osvajao zlatne olimpijske medalje, 1980. i 1984. godine. Tokom sportske karijere postavio je brojne svetske rekorde na 800 i 1.500 metara.\nNjegova rivalstva sa zemljacima iz Britanije, Stivom Ovetom i Stivom Kremom uticala su na porast popularnosti srednjeprugaških trka.\nKou je bio i poslanik konzervativne stranke u parlamentu Britanije, radio je za FIFA i bio je ključna figura u kandidaturi Londona za dobijanje Olimpijskih i Paraolimpijskih igara i njihovoj organizaciji.\nDobitnik je brojnih britanskih kraljevskih titula, među kojima i titule lorda.


Evrokup - Budućnost ispustila pobedu, prvi trijumf Cedevita Olimpije, Virtus slavio posle velikog preokreta! - Sportske.net\nNekoliko interesantnih mečeva u sedmom kolu grupne faze Evrokupa.\nFoto: screenshot - twitter.com/Virtusbo\nNismo navikli na ovakvu Megu, novi debakl!Konačno, pala je i Cedevita uz NEVIĐENI HAOS na kraju!Budućnost se razgoropadila!Pokvario se ''Valjak''!Poluvreme - ''Air Zagorac'' u Ljubljani, ali domaćini vode\nPromiteas - Makabi Rišon 88:77\nVirtus Bolonja - Ratiofarm Ulm 92:91\nGrčki Promiteas je slavio pred svoji navijačima protiv izraelskog Makabi Rišona.\nVodili su većim delom susreta, te su na kraju upisali zaslužen trijumf.\nIstakao se Kris Bab sa 20 poena, 14 je dodao Lipovij, pola koša manje dodao je Filer, dok su po 10 poena ubacili Hol, Kaselakis i Bogris.\nU poraženom sastavu 20 poena Aleksa Hemiltona, 13 je dodao Džonatan Vilijams, dok je 12 ubacio Dovrat.\nVirtus našeg Saleta Đorđevića je nastavio sa sjajnim rezultatima, ovoga puta su posle velikog preokreta slavili protiv Ulma.\nGosti iz Nemačke su u poslednjem kvartalu došli do viška od 13 poena, ali je onda usledila serija Virtusa preko Markovića, Vimsa i Teodosića.\nDošli su do preokreta na minut do kraja nakon trojke Stefana Markovića domaći igrači, ušlo se u penal završnicu, Teodosić je iznudio nameran faul Hejsa, pogodio dva penala za 16 sekundi do kraja i doneo tri poena prednosti ekipi iz Bolonje, Delija je potom uprskao, ali je Virtus uspeo da zadrži prednost i da slavi.\nNajefikasniji Kajl Vims sa 16 poena, ali je Teodosić blistao sa 15 poena i osam asistencija.\nHanter je dodao 14 poena, Pefi Marković je ubacio 12 uz čak devet asistencija, dok je sa 11 poena meč završio Gejns.\nKod Ulma 20 poena Džereta, po 13 su dodali Hejs i Obst, 12 je ubacio Hekman, dok je 11 dodao Vilis.\nLimož - Tofaš 91:82\nO pobedi francuskog tima čitajte OVDE.\nUniks Kazanj - Breša 77:63\nHuventut - Nanter 79:77\nUbedljiv trijumf Uniksa, koji je sa 20 poena do pobede vodio Erik Mekolum, pola koša manje dodao je Džamar Smit, dok je 14 poena dodao Aleks Tajus.\nU poraženom sastavu istakao se Luka Vitali sa 14 poena, dok je 11 dodao Dejvid Mos.\nCedevita Olimpija je upisala prvi trijumf u Evrokupu ove sezone, slavili su Ljubljančani u Istanbulu protiv Darušafake.\nDo prvog trijumfa ih je vodio Filip Krušlin sa 17 poena, pratili su ga Hopkins sa 15 poena, 11 je dodao Miler-Mekintajer, dok je 10 ubacio Jaka Blažič.\nU poraženom sastavu 17 poena Brauna, 12 je dodao Hemilton, 11 je ubacio Lemb, dok su po 10 poena postigli Ozdemiroglu i Džerod Džouns.\nHuventut je u neizvesnoj završnici savladao Nanter, a pobednički sastav je sa čak 23 poena predvodio makedonski internacionalac Nenad Dimitrijević, 12 poena dodao je Alen Omić, dok je 10 ubacio Luk Harangodi.\nU poraženom sastavu 16 poena Baterfilda, 14 je dodao Devin Oliver, dok su po 11 ubacili Čeri, Mur i Ndoje.\nBudućnost Voli - Unikaha 81:82\nPobedu ekipi iz Malage u Podgorici doneo je bivši centar Zvezde Dion Tompson poenima na dve sekunde do kraja. Luka Božić je imao priliku da donese trijumf domaćem sastavu, ali je promašio šut za dva poena u poslednjim trenucima meča.\nPobednički sastav je sa 17 poena predvodio Tupan, 13 je dodao Gerun, dok je 10 ubacio junak Tompson.\nKod Budućnosti sjajna partija Kobsa koji je ubacio 26 poena, 18 je dodao Bemfort, dok je 12 ubacio Hasan Martin.


Pregovori o Zakonu o slobodi veroispovesti biće održani u sredu\nMitropolit crnogorsko-primorski Amfilohije prihvatio je poziv predsednika Vlade Crne Gore Duška Markovića za nastavak pregovora o Zakonu o slobodi veroispovesti ili uverenja i pravnom položaju verskih zajednica. Premijer i MCP formirali su timove eksperata za dalje razgovore, a prvi sastanak će se održati u sredu, 11. marta u Vili Gorica u Podgorici.\nVladu će tokom ovih razgovora predstavljati Zoran Pažin, potpredsednik Vlade, Nebojša Vučinić, profesor Pravnog fakulteta, Aneta Spaić, dekanica Pravnog fakulteta, Dragoljub Bulatović, šef Kabineta predsednika Vlade, Nikola Martinović, advokat i Srđan Spaić, diplomirani pravnik.\n“Razumeli smo da ekspertskom timu Mitropolije i eparhije SPC, koji ste Vi formirali, za prvi sastanak odgovara sreda, 11. mart u 10 časova, U Vili ‘Gorica’ u Podgorici, što zvanično potvrđujemo”, navodi se u pismu predsednika Vlade upućenom mitropolitu crnogorsko-primorskom Amfilohiju (Radoviću).\nIz Mitropolije su saopštili da su u timu profesor Vladimir Leposavić, advokati Dragan Šoć i Zoran Lazarević i član pravnog saveta Eparhije budimljansko-nikšićke Damjan Ćulafić.\nAmfilohije je u pismu Markoviću naveo da su očekivali poziv ranije, budući da će do nastavka dijaloga proći skoro četiri sedmice od poslednjeg sastanka, što je, kako je naveo, u okolnostima u kakvim se Crna Gora trenutno nalazi, izuzetno dug period.\n„U isto vreme, dužni smo izraziti svoju zabrinutost činjenicom da je diskriminatorni Zakon o kome treba da govorimo, već počeo da se sprovodi, kao i da se već sprovode represivne mere prema sveštenstvu i monaštvu“, kazao je Amfilohije.\nTakođe, kako je naveo, ne treba izgubiti iz vida česte i radikalno anticrkvene javne nastupe najviših državnih zvaničnika, „koji nepravedno optužuju Crkvu za navodnu antidržavnu delatnost i podložnost uticajima izvan Crne Gore, što su notorne neistine“.\n„To nije dobra atmosfera za razgovor. Nadamo se da ćete sa svoje strane učiniti sve što je potrebno da se spreči nastavak takvog zaoštravanja sa strane države. Bog nam je svedok da Crkva ne želi niti podstiče nikakvu radikalizaciju“, poručio je Amfilohije. /ibna


Pobjednik Evrovizije će se testirati na narkotike - BIGportal.ba\nPobjednik Evrovizije će se testirati na narkotike\n24 Maja, 2021 24 Maja, 2021 0262\nPobednici Evrovizije biće podrvgnuti testiranju na narkotike, ali pre svega pevač Damjano David jer su glasine o tome da je konzumirao drogu baš u toku prenosa takmičenja, postale sve jače.\nČlanovi italijanske glem-rok grupe “Moneskin” koja je pobedila na Pesmi Evrovizije, vratili su se u Italiju, uz spekulacije da je pevač benda Damjano David uzimao kokain tokom nastupa u Roterdamu. Nakon što su mnogi tvrdili da je David konzumirao kokain na sinoćnjem takmičenju u Holandiji, on je obećao da će se podvrgnuti testu na narkotike.\n“Želimo da ućutkamo glasine”, rekao je David novinarima po sletanju na rimski aerodrom “Leonardo da Vinči”. Glasine su se proširile po društvenim mrežama nakon što je David viđen nagnut nad stolom tokom direktnog prenosa manifestacije. Kada je na konferenciji za novinare po okončanju finala upitan da li je šmrkao kokain, David je rekao da ne uzima droge i da je bio u neobičnom položaju jer je drugi član benda slomio čašu kod njegovih nogu.\nEvrovizija je potvrdila da je slomljena čaša pronađena ispod tog stola. David će se sutra testirati na prisustvo narkotika. Jučerašnja pobeda grupe “Moneskin” treća je za Italiju na Evroviziji i prva od 1990. godine, kada je prvo mesto u Zagrebu zauzeo pevač Toto Kutunjo.\nBudućnost za majstoricu, Zvezda za prsten i Evroligu\nJedna čaša vina je sve čemu se radujem na kraju dana, ali odustajem


Trudna Jessica Simpson 4 puta hospitalizovana u dva meseca – Tračara\nPrema onom što je napisala, može se reći da je zvezda sada u dobrom stanju\nTridesetosmogodišnja glumica Jessica Simpson objavila je na društvenim mrežama da je upravo puštena na kućno lečenje, nakon što je četvrti put bila hospitalizovana u samo dva meseca.\nPrema onom što je napisala, može se reći da je zvezda sada u dobrom stanju.\n“Nakon nedelju dana provedenih u bolnici , četvrti put u samo dva meseca, konačno sam puštena da idem kući. Kašalj u trudnoći je jedno bolno iskustvo, ali je bitno da se sada osećam bolje” , napisala je ona.\nSimpson je trenutno trudna sa trećim detetom, malenom devojčicom koju će nazvati Birdie nakon porođaja.\nFanovi su pored njenog zdravlja bili zabrinuti i za zdravlje deteta, ali ih je zvezda uverila da je beba dobro, kao i da je njeno stanje sve vreme bilo praćeno od strane lekara.\n“Sada sam dobro i odbrojavam dane do porođaja. Jedva čekam da vidim svog malog anđela” , dodala je ona.\nZvezda je potom poželela sreću i podršku svim mladim mamama koje su susreću sa raznoraznim problemima u trudnoći i napisala da se saoseća sa njima i njihovim eventualnim bolom i pritiskom.\nOvo nije prvi put da Simpson otvoreno govori o svojim problemima, pa su fanovi imali prilike da budu uz nju tokom bolova u leđima, otečenih zglobova i jutarnjih mučnina kroz koje je prolazila.


Za projekte u Srpskoj Srbija izdvaja 8,4 miliona evra, u Gradišci planirana izgradnja vrtića | Radio Gradiška 98,8 MHz\nZa projekte u Srpskoj Srbija izdvaja 8,4 miliona evra, u Gradišci planirana izgradnja vrtića\nVučić je naglasio da Srbija namjerava da svakoj opštini u Republici Srpskoj i onim u Federaciji BiH koje to budu željele pomogne konkretnim projektima.\nOn je precizirao da će sa ovih 8,4 miliona evra, između ostalih projekat biti finansirana rekonstrukcija Doma zdravlja u Kozarskoj Dubici za šta je predviđeno 150.000 evra, zatim izgradnja Doma za stara lica u opštini Novi Grad, kao i vrtića u Gradišci. Prema njegovim riječima, izgradnja poslovnih hala u nerazvijenim opštinama Srpske u okviru pilot projekta, biće finansirana sa milion evra.\nVučić je naglasio da Srbija želi da pomogne u programu podsticanja investicija u Republici Srpskoj, kao i u oblasti startapova i izrazio spremnost da Srbija i subvencijama podstakne poljoprivredu proizvodnju, kao i stočarstvo i voćarstvo u Republici Srpskoj.\nOdržano predavanje o ishrani telad...\nŠkorić: u februaru povećan priliv...\nNarednih dana sistematski preg...\nRadno vrijme u dane državnih p...\nZavršeni sistematski pregledi...


Ka drugačijem gradu: Voda – javno dobro, a ne roba | CZKD\nKa drugačijem gradu: Voda – javno dobro, a ne roba\nU četvrtak, 6. decembra u 18h u Centru za kulturnu dekontaminaciju, u okviru serijala „Ka drugačijem gradu”, u organizaciji Ministarstva prostora, održaće se razgovor na temu „Voda – javno dobro, a ne roba” sa Tanjom Vukšom i Milošem Bakovićem-Jadžićem.\nVoda je resurs od apsolutne važnosti za elementarnu društvenu reprodukciju. U kontekstu opšte komodifikacije svih resursa oko nas, ukoliko voda postane roba i ukine joj se status ljudskog prava, onda ne možemo očekivati socijalni i javno-zdravstveni značaj ovog dobra koje bi moralo biti kvalitetno i dostupno celokupnom stanovništvu. U javnosti se već pominju reforme koje bi vodile komercijalizaciji usluga vodosnadbevanja, kanalizacije i prečišćavanja otpadnih voda. Mogući napadi kapitala na sektor voda pravdaće se mantrom smanjenja troškova, većom efikasnošću i unapređenjem kvaliteta usluga. Stoga je nužno već sada upozoravati na posledice liberalizacije i potencijalne privatizacije vodnih usluga i dobara.\nTanja Vukša je sociološkinja, članica Centra za politike emancipacije, Društvenog centra „Oktobar“ i Levog samita Srbije. Miloš Baković Jadžić je član Levog samita Srbije i mreže „Pravo na vodu“.


Bake Up – ePlus\nCentar za za B2B / H2H marketing strategiju i marketing komunikacije\nCategory: Bake Up\nIntegrisane marketing komunikacije jesu strategija komuniciranja, gde se jedinstvena poruka prenosi ciljnim grupama preko mnogostrukih i različitih kanala komuniciranja. Uspešna integrisana marketing komunikacija dopire do kupca u različitim relevantnim situacijama i utiče na njega u svakom delu[…]\nBake-Up festival – World Expo Milano 2015\nNa najvećoj svetskoj sajamskoj manifestaciji World Expo 2015, na paviljonu Republike Srbije, u terminu 9-11. oktobar 2015. godine, predstavili smo festival BAKE UP, koji promoviše srpsku pekarsku tradiciju i najbolje pekare Srbije. Bake Up Show Live –[…]\nZa najveću pekarsku industriju centralne Srbije – Pons, smo kreirali originalan i relevantan način da potrošačima čestita sve slave i predstavi svoj slavski program.\nBAKE UP Festival 2017.\nPoslednjeg vikenda u martu 2017, za našeg klijenta CEARS (Centralnoevropska asocijacija za razvoj i saradnju), osmislili smo i organizovali BAKE UP fesatival, u TC Delta City, koji za ta dva dana, poseti preko 50,000 ljudi. BAKE[…]\nBake Up – festival finog hleba i peciva, mart 2016\nBake Up festival koji promoviše najbolje domaće pekarske proizvode, torte i kolače premijerno je održan na izložbi u Milanu, a prvi put u Srbiji poslednjeg vikenda u martu ove godine u cntralnom atrijumu TC Delta City u[…]\nSvetski lider u proizvodnji kvasca, francuska kompanija Lesaffre, poverila je našoj agenciji posao kreiranja novog brenda kvasca na domaćem tržištu. Stari proizvod koji je nasledjen iz ranijih godina nije bio adekvatno brendiran, ali je imao prepznatljivu plavu[…]\nZa najveću pekarsku industriju Centralne Srbije – PONS iz Čačka, osmislili smo dizajn ambalaže za novu liniju pakovanog peciva: bagelse, vitaminizirane mlečne kifle, burger lepinje i zemičke. Novi proizvodi su u premium brendu POSEBNO UKUSNO, a[…]\nO nama – šta mi radimo?


Kriza na severu i predizborna kampanja - Radio Goraždevac\nZbog celokupne situacije na Kosovu, predstojeći lokalni izbori treba da budu odloženi, smatra direktor Foruma za etničke odnose iz Beograda Dušan Janjić.\n„Već sada se može postaviti pitanje da li postoje uslovi za lokalne izbore zbog preterane politizacije celog problema oko tablica. To je prvi razlog, ali ako bi se kriza produžila i na početak oktobra, aposolutno je, i izbori ne mogu biti regularni. Došlo je do opšte nacionalne mobilizacije s jedne strane, uz odluke vlasti, a s druge strane uz odluke Srpske liste, što daje apsolutnu prednost Srpskoj listi i Kurtiju na predstojećim izborima. Međutim, to nisu uslovi pod kojim bi drugi kandidati mogli da vode normalnu kampanju ili da čak kažu nešto protiv ova dva subjekta na izborima“, rekao je Janjić za RTV Kim.\nKandidati za lokalne izbore ne koriste situaciju na severu Kosova za svoju kampanju, mišljenja je profesor i poltički analitičar iz Mitrovice Nedžmedin Spahiu.\n„Ljudi se orijentišu prema kandidatima koji su se prijavili na lokalne izbore, pogotovo jer se pokazalo da su predstavnici opština nezavisni od centralnih institucija. Mislim da nijedna stranka ili kandidat ne koriste trenutnu situaciju na severu Kosova za svoju predizbornu kampanju. Možda bi neki i hteli da iskoriste trenutnu situaciju, ali mislim da je to nemoguće“, rekao je Spahiu u telefonskoj izjavi za RTV Kim.\nUkoliko ne dođe do deeskalacije, postavlja se o bezbednosnosti, i ko garantuje bezbednost na izborima, najpre na severu Kosova, ističe Janjić.\n„Kako će se u narednom periodu glasači kretati između pušaka i straha, to je nešto što u savremenom svetu traži odlaganje izbora. Ili će se poltičari u nedelji koja dolazi dogovoriti o mirnom rešenju i deeskalaciji krize, ili treba razmišljati o dve situacije. Prva je odlaganje lokalnih izbora a drugo, ako Srpska lista drži do sebe, onda bi morala napustiti Vladu Kosova i time izazvati parlamentarne izbore. Onda bi se lokalni izbori vezali za parlamentarne“, naveo je Janjić.\nMeđutim, Nedžmedin Spahiu smatra da se, kada su kosovski Srbi u pitanju, ne postavlja pitanje hoće li neki kandidat ili stranka profitirati, jer, kako je kazao, „Srpska lista je, i bez i sa trenutnom situacijom, apsolutni favorit“.\nPredizborna kampanja za lokalne izbore na Kosovu zvanično je počela 16. septembra, a Centralna izborna komisija Kosova potvrdila je učešće 89 političkih subjekata: 32 političke stranke, 34 građanske inicijative, jedne koalicije i 23 nezavisna kandidata. Do izbora je ostalo još 20 dana.


Grad Niš ne odustaje od parkinga pored škole uprkos protivljenju gradjana\nBeta 25. decembra 2021. 12:20\nGrad Niš ne odustaje od izgradnje parkinga sa 200 parking mesta u blizini osnovne škole „Sveti Sava“ i istoimenog parka, iako su stanovnici tog dela grada pokrenuli peticiju protiv parkinga koju je do sada potpisalo više od 1.200 ljudi.\nGradski većnik Miloš Djokić rekao je da se u planu i programu rada preduzeća „Parking servis“ za narednu godinu nalazi izgradnja „humanitarnog“ parkinga na mestu gde su se nalazile balon sale, i da je ideja da deo od uplata ide u humanitarne svrhe.\n„Ne bih rekao da je to trajni parking, namena tog zemljišta može da bude sutra i drugačija. Ne vidimo ništa loše da su medjuvremenu prikupi novac za nekog kome je to potrebno“, izjavio je Djokić na poslednjoj sednici Skupštine grada Niša.\nDjokić je kazao da misli da parking neće biti asfalitiran, već samo nasut.\nPripremni radovi na izgradnji parkinga kod škole „Sveti Sava“ počeli su početkom novembra uklanjanjem ograde oko teniskih terena i balon sala koje su se tu ranije nalazile.\nStanovnici tog dela grada omdah su pokrenuli onlajn peticiju protiv izgradnje parkinga i najavili da će protestovati ukoliko se radovi nastave.\n„Izgradnja parkinga značila bi dodatno zagadjenje vazduha, koji je u Nišu već veoma zagadjen. Izgradnjom parkinga došli bi u situaciju da naša deca rade časove fizičkog uz izduvne gasove brojnih vozila“, rekli su pokretači peticije.\nPrema njihovim rečima, ideja grada o humanitarnom parkingu je dobra, ali ne treba da bude realizovana u dvorištu škole.\nPohvalno je, dodali su, što „Parking servis“ hoće da izdvoji novac za lečenje bolesne dece, ali mogu da za tu namenu koriste parking mesta koja već postoje u gradu.\nGradonačelnica Niša Dragana Sotirovski je, medjutim, na jednoj od prethodnih sednica Skupštine grada odbacila mogućnost izgradnje parka pored škole „Sveti Sava“.\n„Park će biti na jednom drugom mestu i to naši urbanisti rade. Tu će biti humanitarni parking. Novac koji će se naplaćivati neće ići u budžet grada ili „Parking servisa“ već za bolesnu decu“, istakla je Sotirovski.


Totenhem i Inter za opstanak - Sport - Dnevni list Danas\nPočetna » Sport » Totenhem i Inter za opstanak\nEngleski i italijanski tim u odvojenim duelima vode bitku za osminu finala Lige šampiona\nTotenhem i Inter za opstanak\nDošlo je vreme konačnog raspleta grupne faze fudbalske Lige šampiona.\n0Piše: O. N. 11. decembra 2018. 13.00\nVeć imamo 12 učesnika eliminacionih borbi, a večeras i sutra biće raspodeljene preostale četiri „ulaznice za osminu finala. Od toga tri u zaključnim mečevima ove noći, u super zanimljivom i neizvesnom šestom kolu C grupe, sa srpskim prvakom Crvenom zvezdom kao pretendentom na Ligu Evrope, i dva susreta B grupe, gde je Barselona na vreme osigurala prezimljavanje u klupskoj eliti.\nLionelu Mesiju, Ivanu Rakitiću, Luisu Suarezu i ostalima voleli bi da se pridruže još njihov rival na „Kamp Nou“ – Totenhem i Inter, bodovno poravnat sa ekipom iz Londona (7) pre svog domaćinskog duela za „fenjerašem“ PSV-om (1). Već na prvi pogled jasno je da engleski tim ima krupniji zalogaj pred sobom, bez obzira što su Katalonci još pre pete runde, pre svih ostalih u konkurenciji od 32 tima, izborili ostanak u LŠ, a onda u tih 90 minuta odbranili prvu poziciju na tabeli. Mada im se ništa ne mora teško da će zvezde Blaugrane olako propustiti priliku da se nadovežu na ubedljiv trijumf protiv istog rivala na „Vembliju“ (2:4), pojačaju vođstvo u međusobnom skoru (do sada imaju dva slavlja i jedan remi) i svojim navijačima još jednom daju do znanja da žele da odu mnogo dalje u LŠ nego prošlih sezona. Totenhemu ne ide na ruku ni to što mu sudbina zavisi i od Intera, činjenica da se loše proveo na poslednjem gostovanju na Barseloninom terenu (1:0, 1982. godine), da nema baš učinak za divljenje protiv španskih ekipa i da trener Maurisio Poketino ima problema sa povređenim igračima, ali to ne znači da „pevci“ nemaju čemu da se nadaju. Ipak su dobili osam od devet poslednjih mečeva u svim takmičenjima i napad im predvodi treći strelac Premijer lige, sa devet golova u 16 kola tekućeg prvenstva Engleske.\nInteru je kudikamo lagodnije. Em igra u svom Milanu, em je dobio sva tri prošla duela sa PSV-om, zaključno sa oktobarskim u Ajndhovenu (1:2), em je velikan holandskog fudbala u ovoj LŠ do sada služio samo popravljanje gol razlike. Što opet ništa ne podrazumeva, a neroazurima bi na pameti trebalo da budu njihove oscilacije u Seriji A, verovatan izostanak važnih startera iz veznog reda (Marselo Brozović, Ivan Perišić) i dijametralno različita forma „lala“ u njihovom prvenstvu, gde (još) vode glavnu reč ove sezone. Kako god, Totenhem i Inter sigurno ostaju u igri za UEFA trofeje, kroz LŠ ili utešnu Ligu Evrope.\nAtletiko i Borusija iz Dortmunda su sigurni predstavnici grupe A u osmini finala elitnog takmičenja, s tim što Madriđani mogu da overe prvo mesto pobedom u Brižu, protiv istoimenog učesnika 1/16 finala LE. „Milioneri“, pak, mogu da izbiju na vrh samo ako pobede u Monaku i dočekaju eventualni kiks Atletika u Belgiji.\nDvojac Porto – Šalke već je obezbedio proleće u LŠ, a Galatasaraju (4 boda) i Lokomotivi iz Moskve (3) ostaje da odluče ko će od njih u drugo, manje jako i isplativo takmičenje. Rusi zarad tog cilja moraju da budu bolji u Gelzenkirhenu i navijaju za remi Turaka u istanbulskom okršaju sa Portom. Ukoliko se desi da nadmetanje u grupi D završe s isto bodova „srećnik“ bi bio Galatasaraj.\nBriž – Atletiko 21.00\nMonako – Borusija D. 21.00\nTabela: Atletiko 12, Dortmund 10, Briž 5, Monako 1.\nBarselona – Totenhem 21.00\nInter – PSV 21.00\nTabela: Barselona 10, Totenhem 7, Inter 7 PSV 1.\nGalatasaraj – Porto 18.55\nŠalke – Lokomotiva 18.55\nTabela: Porto 13, Šalke 8, Galatasaraj 4, Lokomotiva 3.\nAjaks – Bajern 21.00\nBenfika – AEK 21.00\nTabela: Bajern 13, Ajaks 11, Benfika 4, AEK 0.\nŠahtjor – Lion 21.00\nMančester S. – Hofenhajm 21.00\nTabela: Siti 10, Lion 7, Šahtjor 5, Hofenhajm 3.\nReal – CSKA 18.55\nViktorija P. – Roma 18.55\nTabela: Real 12, Roma 9, Viktorija P. 4, CSKA 4.\nJang Bojs – Juventus 21.00\nValensija – Mančester j. 21.00\nTabela: Juventus 12, Junajted 10, Valensija 5, Jang Bojs 1.\nMažić na „Kamp Nou“\nDa je Milorad Mažić čovek od velikog poverenja UEFA potvrđuje i to što je srpskom sudiji povereno vođenje važnog duela Barselone i Totenhema. Uz pomoć njegovih standardnih pomoćnika iz domovine.


Kakav je snimak prikazan predsedniku SAD Trampu kao dokaz o nasilnosti video igara? - PLAY!\nSinoć po našem vremenu se održao jedan veoma zanimljiv sastanak između predstavnika industrije video igara, organizacije roditeljske kontrole medija i američkog predsednika Trampa.\nNa samom početku sastanka, predstavnici struje protiv nasilja video-igara su Trampu prezentovali montažu sa isečcima iz popularnih igara gde je prikazana pucnjavanja, ali i nasilje tupim i oštrim oružjem, sa svakako puno krvi i manjka delova tela.\nNasilje u video igrama i njegova korelacija sa agresijom dece u stvarnom životu je praktično tema stara koliko i same video igre i do sada je uvek bila opovrgavana, i donedavno je čak u bačena u zasenak, ali su ponovne pucnjave u školama izbacile ovaj argument iznova na površinu.\nVideo koji je prikazan predsedniku Trampu možete videti ispod, a on je okačen na zvaničnom kanalu Bele kuće:\nRelated Items:masovna pucnjava, nasilje, pucnjava, tramp, trump donald, Video igre


Brod za Palestince pristao u Egiptu\nBrod s humanitarnom pomoći koju je za stanovnike Pojasa Gaze prikupila libijska humanitarna organizacija pristao je u srijedu uvečer u egipatsku luku Al-Ariš na Mediteranu, oko 45 kilometara udaljenu od granice s Gazom, potvrdio je egipatski zvaničnik.\nKapetan broda Gamal Abdel-Maksoud, koji je odgovoran za tu luku, izjavio je da će medicinska oprema i putnici ući u Gazu kopnenim putem preko graničnog prijelaza Rafah, dok će hrana ući preko graničnog prijelaza Avja, javio je Rojters.\nZa prijevoz ove humanitarne pomoći odgovoran je egipatski Crveni polumjesec čiji su kamioni već spremni u luci Al-Ariš.\nBrod Amaltea, koji je plovi pod moldavskom zastavom, trebalo je da preveze u Pojas Gaze hranu i lijekove koje je prikupila humanitarna organizacija na čijem je čelu sin libijskog čelnika Muamera Gadafija, Saif al-Islam Gadafi.\nSlužbeni Tripoli nema nikakve veze s ovom akcijom i nije želio da na brodu bude libijskih državljana kako bi izbjegao eventualnu umiješanost Libije bude li problema.\nOvo je bio prvi pokušaj probijanja izraelske blokade Gaze otkada su prije šest sedmica izraelski komandosi napali turske brodove s humanitarnom pomoći za Palestince i pritom ubili devet ljudi.


REFORMA DRŽAVNE UPRAVE U REPUBLICI SRBIJI - S OSVRTOM NA POLICIJU-\nReforme uprave i policije, po pravilu, nisu moguće bez reformi (pozitivnog) prava. Stoga je u radu izvršena analiza novih, krucijalnih zakona za upravu i policiju: Zakona o opštem upravnom postupku (ZUP-a) i Zakona o policiji. Međutim, nakon analize novog ZUP-a, zaključuje se da nije bilo neophodno, ni racionalno, nakon 86 godina primene donositi novi ZUP. Pri tome, novousvojeni ZUP je nomotehnički sporne dikcije, njegova terminologija poprilično odstupa od opšteprihvaćenih upravnopravnih materijalnih i procesnih pojmova i instituta. To može izazvati brojne probleme u upravnoj praksi i dovesti do zastoja u odnosima građana i uprave. Premda je reč o procesnom Zakonu, njegov predmet je neosnovano proširen upravnim radnjama i pružanjem javnih usluga, koje sada dobijaju upravnoprocesnu formu! Takođe, predmet rada je i analiza Zakona o policiji, koji je prepun nomotehničkih, redaktorskih i materijalnih propusta, ali, u osnovi (znači ne sasvim) predstavlja delotvoran pravni okvir za bezbednost građana i države.\nZadržavanje je jedno od ovlašćenja za ograničavanje slobode kretanja koje je zakonodavac predvideo u cilju održavanja javnog reda, sprečavanja i suzbijanja krivičnih dela i prekršaja i sprečavanja ugrožavanja bezbednosti. Zadržavanje karakterišu kratkoročnost i akcesornost. Ponegde se koristi kao sinonim za lišavanje slobode ili preventivni pritvor, premda se u zakonodavstvu, sudskoj praksi i teoriji insistira na razlikovanju tih mera. Nakon analize pravnog režima zadržavanja primenom pozitivnopravnog, uporednopravnog i istorijskopravnog metoda, zaključuje se da su zakonska prava zadržanih iznad nivoa prava lica kojima je ograničeno kretanje u evropskom zakonodavstvu. Prava zadržanih, u formalnopravnom smislu, gotovo se poklapaju sa pravima i ustavnim garantijama lica lišenih slobode. Takođe, ona su u velikoj meri usklađena sa članom 5 EKLjP. Ako se ima u vidu da zadržavanje po Zakoniku o krivičnom postupku ima gotovo ista obeležja kao i lišenje slobode, onda se može reći da ono predstavlja svojevrsni eufemizam za lišenje slobode. Stoga je pohvalno rešenje našeg zakonodavca koji prava zadržanih gotovo izjednačena sa pravima lica lišenih slobode.\nKORUPCIJA U JAVNOJ UPRAVI REPUBLIKE SRBIJE - SPECIFIČNOSTI I INSTITUCIONALNI MEHANIZMI ZA SPREČAVANJE\nU radu se najpre pretežno sintetički određuju pojam i specifičnosti korupcije u javnoj upravi. Potom se, u skladu sa aktuelnom strategijom i stanjem u Srbiji analiziraju institucionalni mehanizmi sprečavanja (i suzbijanja) korupcije. Teza je autora da se jedino jakim političkim institucijama i snažnim administrativnim institucionalnim mehanizmima korupcija može držati pod kontrolom. U Republici Srbiji postoje institucionalni mehanizmi za borbu protiv korupcije, međutim njihova delotvornost nije na zavidnom nivou. Razlog tome je delimično normativne prirode (problemi sa primenom novijih „antikorup-cijskih“ zakona, nedostatak autoritativnih ovlašćenja Agencije za borbu protiv korupcije, i dr.), a u većoj meri to je, u načelu, nedostatak impulsa političke vlasti. Moguće rešenje je u permanentnom osnaživanju državnih institucionalnih mehanizama za suprotstavljanje korupciji, kao i efektivnom oživotvorenju antikorupcijskih strategija koje upućuju na odgovarajući zakonski okvir i naoptimalnije modele mera za sprečavanje korupcije. Konačno, u radu se daju i konkretni predlozi za jačanje institucionalnih kapaciteta za suprotstavljanje korupciji.\nPRAVNO-POLITIČKI ASPEKTI ODUZIMANJA IMOVINE STEČENE KRIMINALOM U REPUBLICI SRBIJI\nPosledice koje sobom nosi organizovani kriminal, ne proizlaze samo iz konkretnih kriminalnih radnji, već su one dalekosežne i ogledaju se u mogućnosti njegovog uticaja na donošenje državnih odluka u sferi ekonomije ili politike, pa čak i na međunarodne odnose u celini. Teza je autora da je sticanje finansijske koristi jedan od osnovnih motiva za vršenje teških krivičnih dela, a da nelegalno stečena sredstva služe za finansiranje novih kriminalnih aktivnosti, ili se peru u cilju infiltracije u legalne ekonomske tokove, čime se ostvaruje ne samo ekonomska, već najčešće i politička moć organizovanih kriminalnih grupa. U tom kontekstu, autori posebno apostrofiraju neophodnost oduzimanja imovine stečene kriminalom, kao mere sui generis, koja je moćno sredstvo slabljenja finansijske baze kriminalnih struktura, kojom se onemogućava njihovo aktivno delovanje i strateški ruše ekonomske poluge moći organizovanog kriminala. Konačno, u radu se daju i konkretni predlozi za jačanje institucionalnih kapaciteta u borbi protiv organizovanog kriminala i povećanje nivoa efikasnosti sistema oduzimanja imovine stečene kriminalom.


Brisanje društava kod kojih je okončan postupak likvidacije\nTanjug 28. avgusta 2019. 15:38\nBEOGRAD – Privredna društva kod kojih je Agencija za privredne registre (APR) pre nešto više od dva meseca pokrenula postupak prinudne likvidacije, biće u narednim danima obrisana iz Registra privrednih subjekata, usled okončanja postupka prinudne likvidacije, rečeno je Tanjugu u APR.\nPajić kaže da će biti doneto nešto manje resenja o brisanju iz registra u odnosu na broj rešenja o pokretanju postupka prinudne likvidacije privrednih društava budući da je kod nekih u međuvremenu došlo do otvaranja stečajnog postupka.\nPo isteku roka od 90 dana od dana objave obaveštenja, Registrator je po službenoj dužnosti pokrenuo postupak prinudne likvidacije i objavio oglas o prinudnoj likvidaciji svakog pojedinačnog privrednog društva, koji je na internet stranici Registra privrednih subjekata bio objavljen u trajanju od 60 dana, kako bi sva zainteresovana lica mogla da se upoznaju sa tom promenom.\nNakon isteka i tog roka, stekli su se uslovi za sprovodenenje i poslednje faze postupka, pa će tako u narednim danima iz Registra privrednih subjekata biti obrisana sva privredna društva kod kojih je okončan postupak prinudne likvidacije, navela je Pajić.\nPosle sprovedene prinudne likvidacije, posledice brisanja privrednih društava su da imovina brisanog društva postaje imovina članova društva u srazmeri sa njihovim udelima u kapitalu društva.\nNakon brisanja iz registra, članovi društva odgovaraju za obaveze društva u skladu sa odredbama Zakona o privrednim društvima.


Protić: Vladajuća koalicija neće brzo otići s vlasti, ali je pad počeo\nVesti Autor:N1 Beograd30. mar. 202109:36 > 09:5014 komentara\nIvan Protić, novinar Bete, kaže da je činjenica da rejting SNS polako pada, što neće biti brzo, ali po nervozi vladajuće koalicije posle rezultata lokalnih izbora u Zaječaru gde su osvojili 20 odsto manje glasova nego na prošlogodišnjim junskim parlamentarnim izborima, očigledno je da sve nije išlo onako kako su oni pretpostavljali i želeli. "To, naravno, ne znači da će ova koalicija brzo otići sa vlasti, ali je taj neki pad, koji nije strmoglav, počeo", smatra Protić.\nDodaje da oštre reakcije srpskih vlasti i predsednika Aleksandra Vučića na rezoluciju EP pokazuju da je ona „ubola u mesto koje najviše boli – to su te neke nerasvetljene afere“.\n29. mar. 2021 78\nDraža Petrović: Pesma o vakcinaciji regiona – Od Fajzera do AstraZeneke\n29. mar. 2021 42\nDan posle izbora u Zaječaru, oči uprte u doktora koji je Vučiću vratio medalju\n29. mar. 2021 53\n„Evropski političari su konačno počeli da govore malo jasnije nego ranije, kada smo imali nemušte opšte formulacije. Sada su počeli da koriste rečnik primereniji stvarnoj situaciji u zemlji“, ocenjuje Protić u Novom danu na TV N1.\nSmatra da ima stvari u rezoluciji koje nisu baš najsrećnije sročene, „priča o vakcinaciji je malo potcenjena, bez obzira šta stoji iza toga, to (vakcinacija) je dobro“.\nNa pitanje da li je slučaj dr Nenada Ristovića, koji je bio glavni konkurent SNS u Zaječaru i osvojio trećinu glasova od ukupnog broja glasača, pokazao da je opozicija ipak trebalo da izađe na lokalne izbore koji su u nedelju održani i u Kosjeriću i Preševu, Protić ukazuje da je opozicija zaboravila iskustva iz 1996. godine, kada je osvojila dosta na lokalu i trebalo je četiri godine da to realizuje na nivou države“.\n„To jeste put, s tim što taj put podrazumeva nešto za šta izgleda da opozicija nije spremna, a to znači cipele na noge, od kuće do kuće, od grada do grada, od sela do sela, ne može se sedeti u Beogradu, izdavati rezolucije, planove, ne stvarati infrastrukturu“, ističe Protić.\nDodaje da „sadašnja opozicija prvo treba da prestane da se svađa, da stane iza jednog programa, treba dva, najviše tri kratkoročna cilja, zanemariti neke ideološke razlike, ići zajedno i stvarati infrastrukturu“.\nNa pitanje zašto je opozicija toliko slaba u odnosu na vlast, Protić smatra da za razliku od režima Slobodana Miloševića, „koji je bio uspešan u stvaranju policijskih stranaka, ovaj je mnogo uspešniji“.\n„Drugo, kontrola medija je mnogo veća nego što je bila krajem devedesetih, i treće, frustracije ljudi u opoziciji, od kojih su neki došli na nivo statističke greške, su veoma velike. Tako da to treba prevazići“, ocenjuje Protić.\nA na to kako tumači podignut regler u vreme reklama na Pinku kada je vlasnik i glavni i odgovorni urednik informera Dragan J. Vučićević rekao da će lider SSP Dragan Đilas proći kao bivši francuski predsednik Nikola Sarkozi i da će mu se suditi sa slobode, Protić kaže da bi Vučićević posle tog snimka trebalo da dobije posetu policije i tužioca, jer tvrdi da ima informacije od javnog interesa.\n„Ali, u Srbiji se to neće desiti, Vučićević je isto trbuhozborac vlasti“, kao što su i poslanici trbuhozborci Vučića, kaže Protić.\n„Parlament ipak nije cirkus, ne bi trebalo da bude, ali kod nas nažalost jeste“, navodi novinar Bete i dodaje da je ovde sve pomereno i sve je moguće.\nNa pitanje da li će vlast napraviti ustupke u dijalogu sa opozicijom, on se boji da će oni biti samo kozmetički, jer postoji nepoverenje unutar opozicije „koje nije zdravo“.\n„Nisam siguran da će vlast uraditi nešto, ili ako uradi neku kozmetiku uradiće je dovoljno kasno da to neće moći da utiče na te izbore (predsedničke, beogradske i vanredne parlamentarne)“, smatra Protić.\nČeka nas haotično leto\nA na to kako će nam izgledati predstojeće leto kada se radi o putovanjima, koja su trenutno ograničena zbog pandemije koronavirusa, Protić misli da će biti haotično, kao i prošlo.\nDodaje, povodom jučerašnje posete grčkog ministra turizma Beogradu, da na tu haotičnost ukazuju najave da u Grčku neće moći da se ulazi iz Makedonije, nego preko Bugarske, onda najava grčkog ministra turizma da će moći da se uđe samo sa jednom dozom vakcine.\n„Očigledno je to ekonomska potreba Grčke, mislim da će tu biti svega i svačega“, navodi Protić.\nDodaje da je u Srbiji antivakserski lobi dosta jak, „neka ponašanja kako političara, tako i ljudi u crkvi, išla su u smeru da sam kovid nije nešto bitno, da možemo da ga preživimo bez vakcine, u stilu one pesme ‘Ne može nam niko ništa, jači smo od sudbine’.\nNa pitanje kako komentariše stalne najave i odlaganja Vučića da se vakciniše, on ističe da „ako želiš da se narod vakciniše, ako imaš veliki otpor vakcinaciji, onda treba da uradiš to kad si rekao“.\n„To što je podmetnuo (premijerku Anu) Brnabić da primi prva vakcinu ne znači ništa, jer je on glavni dirigent u zemlji. Kao i svaki autoritant, pokušava sve da drži u svojim rukama, pa se pogubi“, ocenjuje Protić.\n„Imali smo gomilu njegovih obećanja koja su neistinita, tako i će biti i ovo, verovatno će u jednom trenutku kad proceni da je korisno za rejting, on to uraditi“, dodaje on.\nA na pitanje kako gleda na vakcinaciju ljudi iz regiona koja je bila za vikend u Beogradu, on smatra da je to dobra stvar, pogotovu „ako imaš više vakcina nego što ti trenutno treba i ako im ističe rok“.\n„Lepo je pomoći drugima, ali setimo se prva poklon vakcina koja je išla Severnoj Makedoniji, nama je rečeno da je poklon, a Makedonci su kazali da su platili, to budi sumnje u dobre namere vlasti i da to ipak služi za podizanje nekog političkog rejtinga kako u zemlji tako i u regionu“, kaže Protić.\nA na to zašto onda nismo poslali vakcine, nego smo dozvolili ogromne gužve ispred punktova za vakcinaciju na Beogradskom sajmu, on podseća da smo u početku slali, ali da je sada verovatno bio problem transporta i resursa, imajući u vidu da AstraZeneka mora da se čuva na minus 80 stepeni.\nNa pitanje kako ovo utiče na situaciju u regionu, smatra da izaziva dvojake reakcije, „od kojih, mislim, nijedna nije prava“.\n„S jedne strane imamo preterano oduševljenje, a sa druge potpuno odbijanje, kao u slučaju Privredne komore Kosova koja nije htela da prihvati srpske vakcine, što mislim da je bezveze“, navodi Protić.\nAleksandar VučićEvropski parlamentivan protićizboriregionSNSvakcinacija


Dječiji dom Mladost Bijela Herceg Novi Crna Gora - Paketići za mališane iz Dječijeg doma "Mladost"\nDječiji dom “Mladost” Bijela primio je donaciju novogodišnjih paketića koju je uručila poliklinika Hipokrat, kroz humanitarnu akciju koju je organizovala ova zdravstvena ustanova sa partnerima.\n“Ovo je samo jedna u nizu akcija društveno odgovornog angažmana poliklinika Hipokrat, a ovog puta organizovana je u saradnji sa partnerima: veledgrogerijama Net Pharm, farmaceutska kompanija Pharmanova, butik Super style, veledrogerija Meditas i Protein si” istakao je tehnički direktor poliklinike Hipokrat Nikola Pešić, prilikom uručivanja donacije.\n“Saradnjom i partenrstvima sa državnim i privatnim subjektima podstičemo razvoj ideja, kulture i afirmacije javnog zdravlja i opšteg dobra. Hipokrat se opredijelio da ovakvnom humanitarnom akcijom ohrabri i doprinese bezbrižnom odrastanju djece bez roditeljskog staranja i djece čiji je razvoj ometen porodičnim prilikama. Cijeneći da je briga o najmlađima ključna za opšti napredak društva, Hipokrat i ovom akcijom nastavlja misiju humanosti i sticanja povjerenja naših građana, ne samo kroz pružanje zdravstvenih usluga brze i efikasne dijagnostike i liječenja, već i odgovornim odnosom prema društvenoj zajednici. U susret praznicima željeli smo pružiti ruku prijateljstva i saosjećajnosti za one koji nemaju tu sreću da predstojeće dane provedu u toplini vlastitog doma sa svojom porodicom i dati mali doprinos kako bi se i djeci u Bijeloj omogućilo da osjete praznični duh i raspoloženje. Nadamo se da ćemo ovom donacijom pomoći upravi Doma da djeci dočaraju svu toplinu doživljaja novogodišnjih i božićnih praznika, te da ih veselo proslave u okruženju svoje velike porodice” zaključio je Pešić.\nMarela Savić iz Doma u Bijeloj, zahvalila se na humanosti i istakla da ova i brojne druge donacije koje svakodnevno pristižu potvrđuju da u društvu postoji empatija i saosjećajnost prema sudbini štićenika koji su najosjetljiviji i najranjiviji dio društva. Savić je navela da je želja uprave i radnika doma da djeca vode što je moguće normalniji život zbog čega su donacije građana, organizacija i kompanija od posebnog značaja.\n“Mališani se obraduju svakoj pažnji, a novogodišnji paketići upotpunili su prazničnu čaroliju našim štićenicima i unijeli radost u našu ustanovu, zbog čega smo veoma zahvalni”, izjavila je Savić.


Evropa i Amerika jačaju angažman - BIGportal.ba\nMart 20, 2019 April 3, 2019 058\nMeđunarodna zajednica prvi put nakon duže vremena postigla je načelnu saglasnost među ključnim međunarodnim akterima da u narednom periodu uloži ozbiljan napor na sređivanju stanja na zapadnom Balkanu, saznaju “Nezavisne” u razgovoru s nekoliko visokih zvaničnika.\nKako nam je rečeno, EU, SAD, OEBS i OHR pokreću ozbiljan napor da se tokom ove godine učine ozbiljni pomaci, posebno kad su u pitanju ljudska prava i vladavina prava. S tim u vezi, kako nam je objašnjeno, od nadležnih entitetskih i državnih institucija biće traženo da se uklone svi uočeni nedostaci u ovim oblastima. Tako će, na primjer, u dogovoru s EU doći do poboljšanja nekih odredaba novog zakona o javnom okupljanju u RS, a narednih dana javnost će imati priliku da se uvjeri u nekoliko ozbiljnih poteza EU u rješavanju nekoliko predmeta koji opterećuju javnost, poput predmeta “Dragičević” i “Memić”.\n“Mi bismo željeli da vidimo da u zakonu o javnom okupljanju akcenat bude na ljudskim slobodama, a ne na represivnim mjerama. Razumijemo da represivne mjere moraju da budu, ali bojimo se da je fokus na njih nešto veći nego što bi trebalo da bude. Slične primjedbe imamo i kad su neki zakoni u drugom entitetu i na državnom nivou u pitanju koji se odnose na ljudska prava i vladavinu prava. Ako BiH želi pozitivno mišljenje za članstvo, ove probleme bi trebalo riješiti”, rekao nam je jedan izvor.\nKako nam je rečeno, novi američki ambasador Erik Nelson je takođe shvatio važnost ovih mjera, te je osigurao da će Vlada SAD stati iza ovih napora.\nTakođe, novi prvi zamjenik visokog predstavnika Majkl Skalan će pomoći Valentinu Incku da sva pažnja bude usmjerena na reforme.\n“Skalan je već imao nekoliko susreta sa bh. zvaničnicima na različitim nivoima. Poslao im je vrlo jasnu poruku, mnogo jasniju nego što su možda neki od njih očekivali. On odlično poznaje ovaj region i gotovo sve političke aktere i zna šta se mora uraditi”, rekao nam je jedan izvor.\nTakođe, rečeno nam je da su i OEBS i EU ponudili pomoć domaćim vlastima da se uklone problematične odredbe iz nekoliko zakona, za koje je uočeno da predstavljaju ozbiljnu prepreku jačanju pravne države.\nNaglašeno nam je da su domaće vlasti “veoma ozbiljno upozorene” da se napadi i pritisci na novinare neće tolerisati i da se očekuje potpuno rasvjetljavanje pokušaja ubistva novinara BN TV Vladimira Kovačevića.\nMeđunarodna zajednica, kako nam je rečeno, želi promijeniti formulaciju “domaće vlasništvo” nad reformskim procesima, uvedenu nakon stupanja Sporazuma o stabilizaciji i pridruživanju 2008. godine, u formulaciju “domaća odgovornost”. Objašnjeno nam je da je suštinski velika razlika jer je u formulaciji domaća odgovnost akcent stavljen na konkretne rezultate. Do sada je, kako nam je rečeno, međunarodna zajednica dosta mlako reagovala na opstruisanje reformi pravdajući to formulacijom da je odgovornost na domaćim akterima.\nJedan od razloga za ovako naglu promjenu je jačanje uticaja Rusije, ali posebno Kine u našem regionu.\n“EU nema ništa protiv da se međunarodni akteri takmiče na slobodnom tržištu. Mi želimo slobodnu trgovinu. Međutim, BiH mora da se drži pravnih, ekoloških i društvenih standarda EU ako želi biti članica bloka”, rekao nam je jedan diplomata.\nJedan od razloga što su se SAD aktivnije uključile je rješenje imena Sjeverne Makedonije i želja da BiH što prije krene ka NATO-u. Međutim, kako nam je rečeno, EU bi željela da prioritet budu sastavljanje novog Savjeta ministara i evropske reforme, a nakon toga NATO integracije. U svakom slučaju, iz svega što nam je rečeno, iako je svake godine do sada poručivano da je ta godina ključna za evroatlantske integracije, čini se da bi ova godina prvi put mogla to stvarno i biti.\nU udobnosti sopstvenog doma: Vježbe iz dnevne sobe\nPanika i evakuacija četiri zgrade Fejsbuka, “stigao” sarin


Saobraćajnoj policiji donirano 26 alkometara - AUTO INFO\nSaobraćajnoj policiji donirano 26 alkometara\nU okviru tradicionalne edukativne kampanje „Kad pijem, ne vozim“, Apatinska pivara je 5. avgusta donirala 26 alkometara Saobraćajnoj policiji Ministarstva unutrašnjih poslova Republike Srbije.\nDevetu godinu zaredom, u susret velikim letnjim manifestacijama – Dragačevskom saboru trubača u Guči i Belgrade Beer Festu, Apatinska pivara ovom donacijom doprinosi podizanju svesti vozača i ostalih učesnika u saobraćaju o važnosti odgovornog konzumiranja alkohola i rizicima vožnje pod dejstvom alkohola.\n„Ove godine, povodom 260 godina postojanja Apatinske pivare, simbolično smo donirali 26 alkometara – po jedan za svaku deceniju postojanja“, izjavio je na prigodnom uručivanju donacije Dragan Radivojević, generalni direktor Apatinske pivare. „Kao i svakom do sada, i današnjom donacijom nastavljamo da doprinosimo većoj bezbednosti na putevima. Nadamo se da će svih 95 alkometara najsavremenije generacije, koliko smo ukupno donirali za ovih devet godina, pomoći Saobraćajnoj policiji u efikasnijem radu i edukaciji svih učesnika u saobraćaju“.\nO važnosti donacije Apatinske pivare, kao i o značaju celokupne kampanje „Kad pijem, ne vozim“, govorio je Vladan Nikolić, zamenik načelnika Uprave saobraćajne policije Ministarstva unutrašnjih poslova Republike Srbije. „Rezultati istraživanja, na svetskom, ali i na nivou Republike Srbije, pokazuju da je vožnja u alkoholisanom stanju jedan od najozbiljnijih problema bezbednosti saobraćaja. Za efikasno i pravovremeno otkrivanje prekršaja neophodna je dobra opremljenost saobraćajne policije. Podsetio bih da je od 1. oktobra 2015. pokrenuta procedura koja podrazumeva da svaka kontrola vozača, odnosno vozila, uključuje i obavezan alko test. Kampanja ‘Kad pijem, ne vozim’ istovremeno podiže svest o štetnosti upravljanja vozilom pod dejstvom alkohola i povećava opremljenost saobraćajne policije“, rekao je, između ostalog, gospodin Nikolić.\nIzvor: Apatinska pivara PR


Наставља се самит несврстаних у Београду\nHomePolitikaNastavlja se samit nesvrstanih u Beogradu\nNastavlja se samit nesvrstanih u Beogradu\nSamit nesvrstanih, Foto: Printscreen / buducnostsrbijeav\nU Beogradu se danas nastavlja samit kojim se obeležava šest decenija od osnivanja Pokreta nesvrstanih zemalja kome prisustvuje veliki broja stranih zvaničnika.\nSastanak na visokom nivou biće nastavljen u Hali 11 Beogradskog sajma u 9.30 časova.\nZavršna konferencija nakon samita, na kojoj će se obratiti ministar spoljnih poslova Srbije Nikola Selaković i ministar spoljnih poslova Republike Azerbejdžan Džejhun Bajramov, biće održana u 18 časova.\nU glavnom gradu Srbije na dvodnevnom skupu se okupilo više od 105 zemalja, kao i još devet delegacija međunarodnih organizacija, preneo je Tanjug.\nDomaćini skupa, koji se održava na Beogradskom sajmu, u sećanje na Samit koji je 1. septembra 1961. godine održan u glavnom gradu, ove godine su Srbija i Azerbejdžan. Dvodnevni samit počeo je juče obraćanjima predsednika Azerbejdžana Ilhama Alijeva i predsednika Srbije Aleksandra Vučića, a zatim je usledio plenarni deo sa obraćanjima delegacija koji se nastavlja i danas.\nParalelno se odvijaju i drugi događaji, poput Poslovnog foruma u organizaciji Privredne komore Srbije, kao i brojni bilateralni susreti.\nRečima „dobrodošli kući”, predsednik Srbije Aleksandar Vučić započeo je juče obraćanje na otvaranju samita, i izrazio nadu da se neće razgovarati samo o prošlosti , već i budućnosti koju želimo zajedno da izgradimo.\n„Svet dijaloga kompromisa i mira je i dalje moguć i dostižan” poručio je Vučić.\n„Osnovna ideja oko koje su se okupili naši prethodnici kada su osnivali Pokret je bio mir. Mir je osnov za razvoj saradnje bilo da je reč o političkoj ili ekonomskoj”, istakao je on.\nUčesnici samita poručili su juče da je pitanje jednakosti država i nacija i dalje aktuelno i ukazali da se problemi sa kojima je ceo svet suočen zbor pandemije virusa korona moraju da se rešavaju zajedno.\nPoručeno je i da su principi na kojima je Pokret zasnovan – uzajamno razumevanje, multilateralizam i kolektivno delovanje aktuelni i danas.\nIskustvo iz prethodnih 60 godina pokazuje da se samo zajedničkim radom, saradnjom, može uspešno suočavati sa izazovima, rečeno je prvog dana samita.\nMeđu učesnicima skupa su predsednik Gane Nana Akufo Ado, sin prvog egipatskog predsednika i jednog od osnivača Pokreta nesvrstanih Gamala Nasera – Abdelhakim Gamal Abdel Naser, predsedavajući Generalne skupštine Ujedinjenih nacija Abdul Šahid, oko 40 ministara spoljnih poslova, brojni specijalni izaslanici zemalja Azije, Afrike, Latinske Amerike, i kao posebni gosti bili su šef ruske diplomatije Sergej Lavrov i ministar spoljnih poslova Mevlut Čavušoglu.\nNa poslovima obezbeđenja manifestacije angažovano je više od 3.000 pripadnika Ministarstva unutrašnjih poslova.\nU prethodnih 60 godina svet se značajno promenio, ali su podele, ipak, ostale, pa je ovaj skup prilika da se ideji zajedničkog delovanja zemalja koje nisu među vodećim političkim i ekonomskim silama sveta, pruži novi podsticaj. Radno vreme maloprodajnih objekata i restorana po odluci gradskog štaba za vanredne situacije produženo je od subote do srede, 13. oktobra, do ponoći zbog velikog broja gostiju.


EP: I politička pozadina ubistva Đinđića uslov za pregovore\nU Evropskom parlamentu je zatraženo da se rasvetljavanje političke pozadine ubistva bivšeg srpskog premijera Zorana Đinđića unese kao uslov u poglavlje Pravosuđe i temeljna prava pregovora o članstvu Evropske unije sa Srbijom.\nČetvorica poslanika glavnih političkih grupa u EP su to zatražili u pismu Evropskoj komisiji, naglašavajući da se vladavina prava u Srbiji neće moći učvrstiti bez rasvetljavanja zločina režima Slobodana Miloševića i potpune istrage ubistva Đinđića, "čiji su izvršioci iza rešetaka, a podstrekači i dalje na slobodi".\n"Štaviše", predočili su oni, "nedavne spekulacije da bi bivši šef Miloševićeve tajne policije mogao biti pušten iz zatvora ako sarađuje s tužilaštvom, samo su dodatni uzrok našoj zabrinutosti da bi posebni interesi skovani pod Miloševićevim režimom mogli biti\ndovoljno žilavi da zaustave ili uspore i oslabe reforme sadašnje vlade" u Srbiji.\nIzvestilac za Srbiju u EP i poslanik liberala Jelko Kacin, poslanik Evropske narodne partije, koja okuplja stranke desno od centra, Arno Danžan, kao i poslanici socijalista i zelenih, Marija Elena Kopa i Marije Kornelisen pismo su uputili generalnom direktoru Direktorata za proširenje u Evropskoj komisiji Kristijanu Danijelsonu.\n"Mi smatramo da bi ove mere imale dalekosežne posledice za otklanjanje opasnih nedostataka u obaveštajnom sistemu Srbije, koji je zadržao veze s organizovanim kriminalom", obrazlažu svoj zahtev četvorica poslanika EP.


KAF Banatski Bikovi u Kragujevcu započinje svoju borbu u Prvoj ligi Srbije - eVršac\nI pored pandemije koja nas je zadesila, ove jeseni ćemo ipak imati priliku da uživamo u američkom fudbalu u Vršcu. Iako je ovaj sport pun kontakta, doneta je odluka de se ipak od sezone ne odustane i, posle dobijenih smernica od strane Kriznog štaba, odlučeno je da se ove sezone odigra malo drugačiji američki fudbal.\nBojan Kovačević, glavni trener Banat Bulls-a, smatra da je Savez doneo dobru odluku da ove godine promeni format takmičenja – Restriktivne mere zbog pandemije su ublažene tek pre mesec dana i tek je od tada moguće organizovati i sprovesti trening američkog fudbala. Po prethodnim, strožijim merama za sprovođenje treninga sportista je to bilo praktično nemoguće.\nŠta je tačno tač američki fudbal?\nOva verzija američkog fudbala, iako u svom nazivu ima reč tač (dodir), ipak se svrstava u beskontaktne verzije američkog fudbala. Igra se istom loptom kao i kontaktni američki fudbal, poeni se postižu na isti način, a jedina razlika je u manjem broju igrača na terenu i u načinu zaustavljanja igrača sa loptom. I naravno, svaki nameran kontakt je zabranjen.\nZa razliku od fleg beskontaktnog fudbala, gde se akcija zaustavlja kada se igraču sa loptom skine jedna od zastavica koje se nalaze na njegovim kukovima, u taču se zaustavlja jednim dodirom dlanom.\nKako sezona nije mogla početi kasnije od oktobra, to nas je ostavilo na mesec dana predsezonskih priprema, što je, po mom mišljenju, nedovoljno vremena za podizanje forme na takmičarski nivo jednog igrača američkog fudbala. Igranje utakmica sa punim kontaktom, 11 na 11 bi bilo rizično ne samo za veće šanse širenja virusa, već i za povrede nedovoljno spremnih igrača. Verzija 7 na 7, bez punog kontakta je zaista najoptimalnije rešenje ove godine. –\nMi ćemo pokušati da iz ove sezone izvučemo najviše što možemo. Primaran cilj nam je da iskoristimo ovu „skelly“ verziju za fokusiran rad na igri dodavanja u napadu i pokrivanja u odbrani, Kovačević nam je otkrio koji su to ciljevi tima za ovu sezoni i za kraj još dodao – Vodimo se filozofijom dobrih navika, odnosno treniramo na način na koji želimo i da igramo. Tako da takmičarski motiv nikako neće izostati – svaku utakmicu smatramo maksimalno ozbiljno i daćemo svi zajedno sve od sebe da u svakoj ostvarimo pobedu i da osvojimo titulu šampiona Srbije.


Udruženje novinara Kosova (AGK) je na svom Fejsbuk profilu izrazilo je veliku zabrinutost zbog nedostatka portparola u kosovskoj vladi i traži od Hotija da ga što pre imenuje, kako bi se olakšala komunikacija između vlade i medija.\nKako iz Udruženja navode, nedostaje transparentnost vlade prema novinarima, jer nemaju zvaničnu političku adresu na koju se mogu obratiti pitanjima.\nNeretke su i zamerke srpskih novinara zbog nedostatka prevoda konferencija i sednica skupštine na srpski jezik, iako sporadično stižu uveravanja nadležnih da će prevod biti obezbeđen.\nPovremeno se mogu primetiti poboljšanja u praksi, ali ona su privremena, ne i sistemska, te zavise od rukovodstva institucije i koliko ozbiljno ono shvata neophodnost poštovanja oba službena jezika.\nNajskorija reakcija regulatornih institucija na nepoštovanje srpskog kao službenog jezika došla je iz Kancelaruje poverenika za jezike, a na račun Kosovske policije koja Zakon o upotrebi jezika krši time što ne šalje izveštaje medijima na srpskom jeziku.\n02.12.2020 Kako su i kojim NVO dodeljena finansijska sredstva? (302)\n02.12.2020 U opštini Gračanica devet novozaraženih (294)\n02.12.2020 U srpskim sredinama jedan smrtni slučaj, 79 novoobolelih (267)\n02.12.2020 Odloženo iseljavanje stanara iz Paviljona „E“ (230)\n02.12.2020 „Avenija“, 20 godina uspešnog ženskog preduzetništva (161)


SO Prokuplje: Značajan korak ka formiranju nove industrijske zone, odbijen zahtev za povećanje cene iznošenja smeća - Topličke Vesti | Topličke Vesti\tSO Prokuplje: Značajan korak ka formiranju nove industrijske zone, odbijen zahtev za povećanje cene iznošenja smeća - Topličke Vesti\nSO Prokuplje: Značajan korak ka formiranju nove industrijske zone, odbijen zahtev za povećanje cene iznošenja smeća\nAutor Ekipa Topličkih Vesti 12 maja 2018\nPROKUPLJE- Odbornici Skupštine Opštine Prokuplje jednoglasno su doneli Odluku o predlogu Vladi Republike Srbije za prenos prava javne svojine neizgrađenog građevinskog zemljišta iz javne svojine Republike Srbije u javnu svojinu Opštine Prokuplje, kao još jedan značajan korak ka formiranju nove industrijske zone predviđene Generalnim urbanističkim planom.\nPredsednik Opštine Prokuplje Aleksandar Simonović je objasnio da se radi o parcelama površine oko 16 hektara koje su u blizini fabrike Hisar gde već ima izgrađene prateće infrastrukture poput pristupne saobraćajnice, vodovoda, telekomunikacija, elektroenergetske mreže, što znači da je taj prostor idealan za izgradnju više industrijskih postrojenja.\n-Ova odluka tiče se budućnosti naše dece. Na toj lokaciji će biti izgrađena moderna privredna zona, spremna za dolazak novih investitora. Kada smo razgovarali sa predsednikom Aleksandrom Vučićem, prilikom njegove posete Prokuplju, na njegovo pitanje kako može da nam pomogne, zatražili smo pomoć oko izgradnje industijske zone. U međuvremenu od početnog obećanja stiglo se i do konkretnih naloga za iznalaženje rešenja da država u potpunosti finansira njenu izgradnju. Zato je ova odluka od velikog značaja za građane Prokuplja, jer će omogućiti privredni razvoj i otvaranje novih radnih mesta, istakao je predsednik Simonović.\nU cilju trajnog zbrinjavanja stanovnika naselja Mala Guba, Skupština Opštine Prokuplje donela je i Odluku o pribavljanju gradskog građevinskog zemljišta u javnu svojinu opštine Prokuplje kojom je omogućena dalja realizacija projekta koji finansira Evropska unija na planu uređenja rečnog korita reke Toplice, uokviru koga se gradi i 10 montažnih kuća za najugroženije romske porodice iz ovog naselja.\n-Radi se o veoma vrednom projektu, što znači da uživamo veliko poverenje Evropske unije. Uradili smo kvalitetan projekat koji će našim najugroženijim sugrađanima obezbediti bolje uslove za život. Najvažnije je da naselje Mala Guba i Liparsko naselje trajno zaštitimo od poplava izgradnjom bedema i da izgradimo kuće za najugroženije romske porodice, kazao je predsednik Simonović\nPravoslavno arhijerejsko namesništvo Topličko obratilo se Opštine Prokuplje za pomoć u izgradnji novog hrama Svetog Đorđa u Prokuplju. Na pravoslavni praznik Đurđevdan episkop niški Arsenije osveštao je temelj novog hrama i tom prilikom rekao da je inicijativa za njegovu izgradnju postojala još tridesetih godina prošlog veka.Kako bi se nastavili radovi, Skupština je donela Odluku o dotaciji sredstava crkvenom namesništvu Topličkom u iznosu od milion dinara u ovoj fazi gradnje a prethodno je za temelj iz budžeta izdvojeno 600 hiljada dinara.\nZavod za zaštitu prirode Republike Srbije pokrenuo je postupak o proglašenju zaštićenog staništa „Bresničićka slatina“. Kako se radi o području na teritoriji opštine Prokuplje, koje je stanište retkim biljkama, gmizavcima i pticama, doneta je Odluka o proglašenju zaštićenog staništa „Bresničićka slatina“.\nUsvojen je Izveštaju o radu Opštinskog štaba za vanredne situacije za 2017. godinu u kome se navodi da u 2017. godini nije bilo vanrednih situacija ni vanrednih intervencija na otklanjanju posledica elementarnih nepogoda, a samim tim ni utroška sredstava iz budžeta.\n-Čak i kada su početkom januara 2017. godine područje naše opštine zadesile velike snežne padavine, nismo proglasili vanrednu situaciju kao pojedine opštine, jer smo preventivnim merama , redovnim čišćenjem ulica, sprečili da dođe do kolapsa. Tada je održana i prva vanredna sednica na kojoj je uvedeno dvadesetčetvoročasovno dežurstvo službe JKP „Hameum“ za saradnju sa građanima, istakao je komandant Štaba , predsednik Opštine Prokuplje Aleksandar Simonović.\nU nastavku sednice razmatrani su izveštaji o radu za 2017.godinu JP za urbanizam i uređenje opštine Prokuplje , Turističko sportske organizacije i Centra za socijalni rad.\nRazmatran je i usvojen Operativni plan za odbranu od poplava na teritoriji opštine Prokuplje za 2018. godinu, kao i Godišnji program zaštite, uređenja i korišćenja poljoprivrednog zemljišta . Usvojen je Predlog rešenja o obrazovanju organizacionog odbora za proslavu gradske slave, kao i Organizacionog odbora za izgradnju Spomen obeležja Drugom pešadijskom puku „Knjaz Mihajlo“ u Prokuplju.\n-Povodom otkrivanja Spomen obeležja i u oktobru će biti održana velika državna manifestacija čiji je pokrovitelj predsednik Republike Srbije Aleksandar Vučić. Kada je u pitanju izgradnja spomen obeležja i organizacija ove manifestacije, na nam a je velika odgovornost, ali i zadovoljstvo što ćemo se tako odužiti našim slavnim precima. Spomen park će biti ukras i ponos našega grada, rekao je predsednik Simonović.\nNa današnjoj sednici doneta su i nova kadrovska rešenja i prihvaćene izmene u Upravnim i Nadzornim odborima Doma zdravlja, Doma kulture, Kulturno-obrazovnog centra, Istorijskog arhiva.\nZa direktora Kulturno obrazovnog centra imenovana je Ljiljana Krasić, a za v.d. direktora JP Direkcija za izgradnju, urbanizam i stambene poslove imenovan je Milan Jovanović.\nObrazovana je i Komisija za koordinaciju inspekcijskog nadzora nad poslovima iz izvorne nadležnosti opštine Prokuplje. Cilj obrazovanja komisije je obuhvatniji i delotvorniji nadzor i izbegavanje preklapanja i nepotrebnog ponavljanja inspekcijskog nadzora. Takođe je obrazovana i Komisija za planove opštine Prokuplje.\nOno što je ujedinilo odbornike SO Prokuplje je i jedinstven stav po pitanju kvaliteta usluga iznošenja smeća kao i po pitanju štetnosti ugovora sa Kompanijom Por Verner Veber potpisanog 2011. godine. Skupština Opštine Prokuplje nije prihvatila zahtev kompanije Por Verner Veber za povećanje cena usluga iznošenja smeća, sa obrazloženjem da zahtev nije osnovan jer ni usluge koje pruža ovo preduzeće nisu na zadovoljavajućem nivou.\nKratak url URL: https://toplickevesti.com/?p=80225\n12 maja 2018. Komentari na vestima starijim od 7 dana su zatvoreni RSS 2.0.


Koncesija za aerodrom - mogući rizici\nPočetak Aktuelno Pod lupom Vlast ćuti o preuzimanju beogradskog aerodroma\nDatum kreiranja: nedelja, 21 januar 2018\nDok čekamo potpisivanje ugovora o koncesiji za Aerodrom "Nikola Tesla", pojavile su se dve analize u kojima se uz pozitivne komentare u vezi sa finansijskim okvirom za ovu tranasakciju, upozorava na moguće rizike, a na osnovu onoga što su do sada zvaničnici saopštili, uporednih iskustava i saznanja autora.\nIzdvajaju se sledeća pitanja na koja treba obratiti pažnju kada se objavi ugovor, odnosno na koja bi se mogalo tražiti izjašnjenje zvaničnika i pre potpisivanja ugovora:\nOgraničavanje broja putnika na drugim aerodromima u zemlji i zašto je dat pristanak na tako nešto (ako je tačno da je dat);\nDa li je očekivano plaćanje naknade uslovljeno nečim;\nU šta će biti uložene najavljene investicije u aerodrom, ukoliko se ne gradi druga pista, i kako će se kontrolisati da prikazana ulaganja ne budu "napumpana";\nDa li će doći do povećanja aerodromskih naknada koje bi bilo drastično, a na osnovu monopola koji je uspostavljen nerazvijanjem drugih aerodroma;\nDa li će se ugroziti druge usluge smanjivanjem broja zaposlenih (a ponovo zahvaljujući monopolu)\nDa li je država išla na maksimiziranje profita sada u odnosu na buduće zarade ili ostvarivanje drugih interesa;\nDa li postoji još nešto od uslova koji do sada nisu saopšteni u predstavljanju ugovornih odredaba;\nTreba napomenuti da ugovor još nije potpisan tako da se o koristi od buduće koncesije može suditi samo na osnovu onog što su predstavnici vlasti želeli da saopšte građanima, a ne na osnovu opšteg uvida.\nPodsećamo takođe da i dalje nedostaje dokument koji je ključan za ocenu ovog poteza vlasti (bez obzira na to da li je koncesija dobar posao ili ne). Naime, nije objavljen ni jedan deo iz obavezne Studije o izvodljivosti i Koncesionog akta, u kojijma bi prema Zakonu o javno-privatnom partnerstvu i koncesijama trebalo objasniti zašto je koncesija bolja od alternativnih rešenja (npr. razvoja aerodroma ulaganjem sopstvenih sredstava ili prodaje). Transparentnost – Srbija je ove informacije tražila od resornog Ministarstva saobraćaja i od Vlade Srbije. Ministarstvo je prvo odbilo da ih dostavi tvrdeći da bi time bio ugrožen interes države, a potom je, nakon intervencije Poverenika, tvrdilo da uopšte ne poseduje te dokumente. Vlada nije odgovorila na zahtev, Upravni sud im je, po tužbi naše organizacije, naložio da odgovre na zahtev, ali Vlada je ignorisala i presudu. Zbog toga je TS tražila od Upravnog suda da u skladu sa članom 71. Zakona o upravnim sporovima odluči po zahtevu.


CIA optužila Rusiju da je dovela Trampa na vlast: Evo kako im je DONALD zapušio usta! | Happy BSC portal\nCIA optužila Rusiju da je dovela Trampa na vlast: Evo kako im je DONALD zapušio usta!\nTo je za britansku agenciju u petak izjavio visoki američki zvaničnik koji nije želeo da bude imenovan. "Američke obaveštajne agencije su procenile da su zvaničnici ruske vlade, kako se predsednička kampanja odvijala, posvećivali sve veću pažnju pomoći naporima Donalda Trampa da pobedi na izborima", precizirao je navedeni izvor.\nRojters navodi da je "Vašington post", citirajući američke zvaničnike koji su brifovani o ovome, takođe juče objavio da su obaveštajne službe identifikovale pojedince povezane sa ruskom vladom koji su obezbedili "Vikiliksu" na hiljade hakovanih mejlova Demokratskog nacionalnog komiteta i drugih osoba i institucija, uključujući osobu koja je vodila predsedničku kampanju Hilari Klinton.\n"En-Bi-Si njuz" navodi da je iz Trampovog tranzicionog tima, u reagovanju na ove tvrdnje, poručeno da su "to isti ljudi koji su pričali (ubijeni predsednik Iraka) Sadam Husein poseduje oružje za masovno uništenje".\n"Izbori su odavno završeni... Sada je vreme da se krene dalje i da Ameriku ponovo učinimo velikom", stoji u saopštenju koje aludira na slogan Trampove kampanje.


Prvi smo je probali - Beloblatska kobasica - model 2020. (VIDEO)\nBeloblatskoj kobasici, nije fraza, nemoguće je odoleti, a to su nam na finalnim pripremama dokazali članovi „Udruženja kuvara amatera i negovaoca starih običaja i zaštitnika životne sredine“ iz ovog mesta. Zatekli smo ih kako od poslednje ture od 450 kg mesa pripremaju proizvod zbog kojeg se ovo mesto nadaleko pročulo i poslednjih godina postalo odredište hiljadama posetilaca.\nKvalitetno svinjsko meso, paprika, so , biber, beli luk kao sastojci nisu posebna tajna i čest su sastojak mnogih kobasica ali „paritet“ što kažu naši domaćini je ono što ih izdvaja od drugih. U nedelju 16. februara imate priliku da probate ove preukusne proizvode. Udruženje priprema i tradicionalni doručak, te bogat ručak, a više detalja otkrivamo u video prilogu.\nTagovi Belo BlatokobasicakobasicijadaVesti Zrenjaninzrenjanin\nOdbojkašice ŽOK Klek nisu uspele da izbegnu play - out


eKapija | U 2017. još više novca iz budžeta za preduzetništvo - Poboljšanje pristupa finansiranju malih i srednjih preduzeća među prioritetima Vlade\nIzvor: eKapija | Ponedeljak, 10.10.2016.| 14:35\nU 2017. još više novca iz budžeta za preduzetništvo - Poboljšanje pristupa finansiranju malih i srednjih preduzeća među prioritetima Vlade\nMinistar privrede Goran Knežević izjavio je danas da u Srbiji ima 350.000 malih i srednjih preduzeća koja zapošljavaju 850.000 ljudi i imaju potencijal da budu okosnica rasta privrede. On je istakao da je cilj da u našoj zemlji MSP sektor učestvuje sa više od 30% u BDP-u, kao što je to slučaj u Švajcarskoj.\n- Interes Vlade Srbije je da mala i srednja preduzeća dobro posluju i da budu jaka - rekao je Knežević na konferenciji o malim i srednjim preduzećima koju je organizovala Švajcarsko-srpska trgovinska komora, a čiji je cilj bio da se istakne značaj MSP sektora u budućim ekonomskim odnosima Švajcarske i Srbije.\nSkup je organizovan u okviru Godine preduzetništva, čijim je programima do sada od predviđenih 16 milijardi dinara preduzetnicima odobreno 9,5 milijardi, a do kraja godine će biti realizovana sva sredstva. Ministar Knežević najavio je i da će u 2017. godini biti izdvojeno još više novca iz budžeta za podršku preduzetništvu.\n- Za sledeću godinu, a već smo imali sastanke sa Ministrastvom finansija i premijerom Aleksandrom Vučićem, omogućićemo i znatno veća sredstva iz budžeta - rekao je ministar, dodajući da Srbija primenjuje Stategiju za podršku razvoju MSP i preduzetništva za period od 2015. do 2020, čiji je cilj da se do 2020. otvori više od 100.000 novih radnih mesta.\nPrema rečima ministra, među ciljevima Vlade Srbije, kada je reč o MSP sektoru, su i poboljšanje pristupa finansiranju malih i srednjih preduzeća, smanjenje nameta, unapređenje kvaliteta radne snage i jačanje inovativnosti i konkurentnosti malih i srednjih preduzeća.\nKako je istakao, Vlada će nastaviti da podržava ovaj sektor i da ukazuje stranim investitorima na potencijal domaćih kompanija i prednosti njihovog uključivanja u lanac dobavljača i kooperanata. U tom smislu, on je podsetio da je Švajcarska među 10 najvećih investitora u Srbiji i da je u prethodnoj deceniji uložila 500 mil EUR.\nJana Mikhailova, predsednica Švajcarsko-srpske trgovinske komore, naglasila je da je jedan od prioriteta ove poslovne asocijacije ubrzavanje investicija u Srbiji i podsetila da Švajcarska ima veliko iskustvo i znanje kada je u pitanju sektor malih i srednjih preduzeća. Ona je navela da je MSP sektor kičma švajcarske privrede i pokretač privrednog rasta, jer mala i srednja preduzeća učestvuju sa 32% u bruto domaćem proizvodu ove zemlje.\nAmbasador Švajcarske u Beogradu, Filip Ge, takođe je naveo da je snažan MSP sektor veoma važan za privredni rast bilo koje zemlje i izneo podatak da mala i srednja preduzeća čine 99% svih švajcarskih kompanija, kao i da su upravo ona obezbedila prosperitet srednjem sloju stanovništva.\n- Nepredvidivost je katastrofalna za investitore, zato je veoma važan uslov za razvoj MSP sektora u Srbiji predvidiv regulatorni okvir, ali i dobri uslovi finansiranja i inovativnost - rekao je Filip Ge i dodao da Srbija takođe mora da prilagodi obrazovni sistem potrebama tržišta rada.\nOn je istakao da će Švajcarska nastaviti da podržava razvoj MSP sektora u Srbiji, podsetivši da je ekonomska kriza koja je pogodila našu zemlju u prethodnih desetak godina dosta loše uticala na mala i srednja preduzeća. Ona zato predstavljaju veliki potencijal koji Srbiji može da obezbedi privredni rast.\nSrbija na putu privrednog oporavka\nGoran Knežević, ministar privrede, naveo je da privredni rast Srbije trenutno iznosi 2,9% i da je suficit u budžetu veći od 300 mil EUR, dok je rast industrijske proizvodnje veći od 5%.\n- Želimo da rast BDP-a bude iznad 3% i da bude održiv u naredne četiri godine, kako bismo uspeli da standard naših građana približimo standardu građana zemalja EU - rekao je Knežević.\nOn je istakao da je ohrabrujuće što izvoz raste, dok je nezaposlenost smanjena na 15,2%, a očekuje se da u naredne tri godine bude smanjena na 11%.\nMinistar Knežević najavio je i da će uskoro biti gotov registar svih nameta privredi i da bi već do kraja godine trebalo da bude spreman Zakon o taksama i naknadama, koji će rasteretiti privredu. On je podsetio da je veoma važno i da se malim i srednjim preduzećima olakša pristup finansiranju.\nStategija za podršku razvoju MSP i preduzetništva od 2015 do 2020\nZakon o taksama i naknadama\nKompanija Ovčar-Kablar tekovine kupila deo imovine Goša FAM - Čeka se odluka poverilaca za mašinsku radionicu 08.03.2021.


Vojska Kosova- Zarad koga i zarad čega? | New Social Initiative - NSI\nVojska Kosova- Zarad koga i zarad čega?\nČinjenica da se u ovoj godini održavaju izbori i u Srbiji i na Kosovu, dovodi do znatnog povećanja tenzija kako u odnosima između Beograda i Prištine, tako i u međuetničkim odnosima na Kosovu. Tako je od samog početka godine bilo dosta političkih previranja i situacija koje su potencijano mogle da izazovu krizu. Ipak, dok se […]\nČinjenica da se u ovoj godini održavaju izbori i u Srbiji i na Kosovu, dovodi do znatnog povećanja tenzija kako u odnosima između Beograda i Prištine, tako i u međuetničkim odnosima na Kosovu.\nTako je od samog početka godine bilo dosta političkih previranja i situacija koje su potencijano mogle da izazovu krizu. Ipak, dok se kriza na najvišem nivou, i povišena politička retorika između političkih elita mogu kontrolisati i suzbiti pojačanom ulogom međunarodne zajednice, ili čak i telefonskim razgovorom političkih odlučilaca, ono što ostaje kao posledica te retorike u javnom diskursu, preti da poruši ionako krhke odnose.\nJasno naglašavam da kriza na nivou premijera i vlada Beograda I Prištine nije tako istaknuta. Naprotiv, četiri godine nakon potpisivanja Briselskog sporazuma, učinjeno je dovoljno da donosoci odluka kontinuiranim odnosom i pregovorima stvore praksu pomoću koje su u stanju da kontrolišu krize. Problem je u tome što veoma često kriza može da bude blagodetna upravo njima. Dakako, ne bi trebalo biti na kraj srca, do sada je na normalizaciji odnosa za poslednje 4 godine učinjeno više nego za prethodnih 12.\nIpak, kriza moze lako da nastane baš u onoj oblasti koja se u ovom celom procesu normalizacije i zapostavila. Kosovski konflikt se i dalje može okarakterisati kao zamrznut ali baš ovi prošli dogadjaji, kao sto su “voz”, “demarkacija”, “zajednica” ili “zid” mogu odmrznuti potisnute frustracije i sa srpske i sa albanske strane. Naravno, ovde ciljam na lokalno stanovništvo, koje se konstantno zaobilazi i kome se dogovori kao takvi i ne objašnjavaju. Srpska i albanska zajednica imaju razlicito viđenje celog procesa i trenutnog stanja, ali za to ne treba primarno kriviti građane, već pre političke elite koje manipulišu informacijama zarad ispunjavanja svojih ličnih agendi, a te njihove agende se pakuju u ukrasni papir i predstavljaju kao nešto što je urađeno za dobrobit gradjana.\nPoslednja u nizu manipulacija je i inicijativa predsednika Kosova Hašima Tačija za formiranje Vojske Kosova. Uprkos protivljenju srpske zajednice na Kosovu i predstavnika ključnih ambasada u Prištini, Tači je pokušao da kršenjem Ustava zanemari duplu dvotrećinsku većinu, neophodnu za promenu statusa Kosovskih bezbednosnih snaga (KBS). Jedan takav neartikulisani i nedovoljno promišljeni potez, samo dodatno zaoštrava već podignute tenzije, i ne koristi kako procesima na Kosovu tako ni poboljšanju međuetničkih odnosa.\nSa druge strane, zanimljivo, i pomalo zabrinjavajuće je čuti i čitati izjave dela akademske i intelektualne elite na Kosovu, novinara, aktivista, pa i nekih bivših donosioca odluka, kako odobravaju ovu inicijativu koja krši Ustav Kosova, ljudska i manjinska prava, argumentujući time da je legitimno zaobići srpsku zajednicu u ovom procesu, jer oni svakako neće glasati za Vojsku Kosova.\nPostoji mnogo razloga zasto se baš sada pokreće pitanje formiranja vojske Kosova, uprkos jasnom protivljenju ključnih partnera u međunarodnoj zajednici, a neke ću pokušati da navedem u ovom tekstu.\nPokretanje procesa formiranja Vojske Kosova je klasičan medijsko-politički spin i između ostalog odvraćanje pažnje sa realnih prioritetnih pitanja na terenu kao što su: stvaranje Zajednice/Asocijacije većinski srpskih opština, borba protiv korupcije i demarkacija granice sa Crnom Gorom. Ono što posebno zavređuje pažnju je formiranje Specijalnog suda za Kosovo, kako bi se procesuirali zločini bivših članova OVK. Može se očekivati da će pojedini ljudi, bliski predsedniku naći na listi imena kojima će se suditi u ovom sudu.\nIstovremeno, vladajuća koalicija na Kosovu je nestabilna, a opozicija kao i uvek nezadovoljna. Inicijativa za formiranje Vojske Kosova se može tako gledati i kroz pokušaj Tačija da proširi svoj uticaj, čak i van okvira koje predsednik kroz svoja ovlašćenja ima. On pokušava da pozicionira sebe kao ključnog aktera na kosovskoj političkoj sceni i zaseni formalno mnogo uticajniju i važniju ulogu premijera koja pripada Isi Mustafi, iz koalicione stranke LDK.\nKonačno, transformacija Kosovskih bezbednosnih snaga u Vojsku Kosova predstavlja manipulaciju nacionalnim simbolima i sentimentom naroda u trenutku kada je nacionalno jedinstvo neophodno. Trenutna vlada, kao sto je već pomenuto je pod velikim pritiskom opozicije u vezi ključnih nacionalnih pitanja, pa su zato i neophodne vidljive i “merljive” “pobede” uoči nadolazećih izbora.\nTakođe, moram se osvrnuti na argumente koji se vrte u kosovskoj javnosti oko aktuelizacije ove teme, i pokušati da ih opovrgnem. Retorika je takva da je formiranje vojske odgovor na naoružavanje Srbije i pojačan uticaj Rusije. Akcenat na aktivnostima Srbije se događa zarad privlačenja pažnje Zapada . Jasno je da Srbija nema nameru da vojno ugrožava Kosovo, s obzirom da bi tako ugrozila evropske integracije. S tim u vezi, bilo kakav argument tog tipa ima efekat “strašila”. Sa druge strane, pitanje je da li je to “naoružavanje” srpske vojske takođe spin zarad unutrašnjih političkih prilika pred srpske izbore i koliko će povećati vojnu moć imajući u vidu da je dobar deo naoružanja koje se kupuje od Rusije zastarelo i da za njegovo osposobljavanje po nekim procenama treba uložiti oko 300 miliona evra. Na kraju, ali ne i najmanje važno, imajući u vidu da je NATO kroz KFOR jedina vojna sila na Kosovu, apsurdno je i govoriti o tome da bi Srbija rizikovala konflikt sa aliajnsom.\nNaša uloga je da u budućnosti što više demistifikujemo procese koji se odigravaju, kako ne bi upali u zamku dnevno-političkih interesa bilo koje od strana. Civilno društvo bi mnogo odgovornije trebalo da se odnosi prema problemima sa kojima se društva suočavaju, a ne da podržava agende političkih elita.\n[enlighten_prodivider color=“#63b2eb“ style=“solid“ layout=“single“ align=“left“ icon=“fa-gift“ thickness=“1px“ width=“100%“ mar_top=“20px“ mar_bot=“20px“]


Šefu velike svetske kompanije preti 9 godina zatvora zbog korupcije, čeka se odluka suda - Biznis Telegraf.rs\n31/12/20 | 09:20\nŠefu velike svetske kompanije preti 9 godina zatvora zbog korupcije, čeka se odluka suda\n"Samsung" je odbacio optužbe protiv Lija navodeći da su "van zdrave pameti"\nTužilaštvo Južne Koreje zatražilo je devetogodišnju kaznu za prvog čoveka Samsunga Li Džae-Jonga, zbog navodnog mita, iako se Li izvinio i obećao da više nikada neće biti umešan u slične optužbe.\nOvaj slučaj je 2016. godine izazvao pravu buru u istočnoazijskoj zemlji, nakon čega su krenuli višemesečni javni protesti, a predsednica Park Geun-Hje morala je da ode sa funkcije.\nUkoliko ga sud osudi, Li bi mogao da se vrati u zatvor na osnovu optužbi da je podmitio bivšu predsednicu i da joj je dao podršku, kako bi zauzvrat dobio pomoć vlade da učvrsti kontrolu nad Samsungom.\nPonovljeno suđenje dolazi u vreme dok se Li suočava sa ogromnim pritiskom da upravlja Samsungovom tranzicijom, nakon što je njegov otac i predsednik kompanije, Li Kun-Hi, preminuo u oktobru.\nLi je preuzeo kontrolu nad kompanijom nakon što je njegov otac imao srčani udar 2014. godine, razvio je ceo konglomerat i "Samsung elektroniks", čiji godišnji prihod iznosi 12 odsto bruto proizvoda cele Južne Koreje.\n"Samsung" je odbacio optužbe portiv Lija navodeći da je to "van zdrave pameti".\nLi Džae Jong, Foto: Tanjug/AP\nAko bude uhapšen, to će dodatno naštetiti njegovoj reputaciji, ali i ugledu firme. Postaviće se pitanje opravdanosti odluke da Li bude na čelu kompanije, kažu južnokorejski ekonomski stručnjaci.\nLi je proveo u zatvoru oko godinu dana 2018. godine, zbog optužbe da je podmićivao zvaničnike u vladi skupim poklonima, kako bi lakše dobio dozvole za spajanje kompanija.\nVrhovni sud Južne Koreje je poništio odluku nižeg suda i suspendovao kaznu, ali još je nejasno da li će Li morati da ponovo ide u zatvor. Vrhovni sud Seula će doneti presudu 18. januara, pišu južnokorejski mediji.\nSamsungovi telefoni dobijaju kameru "koja će moći da vidi ono što ljudsko oko ne može"\nli dža jong\nZatvor jeftiniji od stana u Beogradu i prodaje se: Evo kako će neko da zaradi pare


Demostat: U Beogradu za opoziciju 55%, za vlast 45% birača - OPOZICIJA Na Jednom Mestu\nDemostat je juče predstavio istraživanje koje je rađeno u Beogradu početkom oktobra meseca. Po tom istraživanju jasno je da je većina Beograđana nezadovoljna onim što su Beogradu uradili Vučić i Vesić i da bi, kada bi izbori bili u nedelju, glasali protiv vlasti. Prema Demostatu, u Beogradu bi u ovom trenutku glasalo oko 800.000 ljudi.\nŠto se tiče mogućnosti da se problemi koji najviše pogađaju Beograđane reše, tu se odnosi menjaju, jer skoro 40 odsto Beograđana ne veruje da bilo koja politička opcija može da reši probleme. Posredno gledajući njihove odgovore, istraživači Demostata su zaključili da se među onima koji su spremni da se izjasne i koji veruju da problemi mogu da se reše, odnos vlasti i opozicije je identičan – 31:31 odsto.\n(VIDEO) Nestašice gasa,struje i hrane su namerno izazvane,evo zbog čega!dr Zoran Milošević\nKuzović i Obradović: Otvoreno pismo RTS – Ko je odobrio skandalozno reklamiranje „Rio Tinto” na javnom medijskom servisu?


PC Press » PC #225\nPC #225 > Test zona\nIntel je u avgustu predstavio šestu generaciju Core procesora, a sada su novi čipovi stigli i do nas. Da vidimo kako će raditi desktop računari neposredne budućnosti... «pročitajte više»\n- PC #225 (Oktobar 2015)\nSnovi jednog gadžetomana\nRačunarski sajmovi su vremenski raspoređeni tako da nam na najefikasniji način izmame novac iz džepa. Poslednji sajam u nizu, IFA, učiniće da već sada napravimo spisak gadžeta koje bismo voleli da vidimo ispod novogodišnje jelke\nEbook čitači prikazuju digitalne knjige na najlepši mogući način. Naš test poredi kvalitet prikaza i lakoću upotrebe Kindle Paperwhite-a i Pocketbook Touch Lux 3\nPC #225 > PC.Edu\nOpismenismo li ih digitalno\nKako naučiti decu da koriste digitalne alate? Mladi danas rastu s računarima, telefonima i tabletima, a opet ta njihova prirodna saznanja treba na odgovarajući način kanalisati i unaprediti. Sve počinje u nižim razredima osnovne škole...\nUvođenje pametnih tehnologija u organizaciju života u srpskim gradovima teče sporije nego u razvijenim državama, ali prema procenama Ujedinjenih nacija, u poređenju sa zemljama regiona ne stojimo loše. Vodeću ulogu u tome ima nacionalni portal eUprava, a mi smo razgovarali s njenim direktorom o dosadašnjim uspesima i planovima za naredni period. Sagovornici su nam bili i trojica gradonačelnika...\nPametni grad prepoznaje lica i tablice\nNikola Vučković, direktor kompanije Vucomm, govori o rešenjima koja automatizuju domove i preduzeća pomoću kontrole na daljinu\nNovembar - mesec agilnog razvoja softvera\nAko se bavite programiranjem, sigurno znate za čuvenu dilemu: tradicionalni (waterfall) ili agilan razvoj softvera. Danas slobodno možemo reći da je agilan razvoj softvera postao dominantan u svetu, a sve više ga primenjuju i kompanije u Srbiji, pre svega zbog niza prednosti u odnosu na planski način\nKlub poslanika u Tolstojevoj 2 u Beogradu je pravo mesto da unapredite svoje znanje i svoje poslovanje, kao i da saznate novosti iz ICT sveta. Očekujemo vas 3. i 4. novembra, na Bizit-u!\nEksplozivan prenos podataka\nKoličina podataka koje korisnici razmenjuju, bilo lokalno bilo preko Interneta, ubrzano raste. Proces razvoja novih interfejsa je sve brži i sve teži za praćenje i razumevanje. Pogledajmo koje su najnovije verzije popularnih interfejsa i šta nas čeka u bliskoj budućnosti\nSSL i vaš sajt\nNa savremenom Web-u od sajtova se traži da obezbede sigurnu komunikaciju s posetiocima. A to podrazumeva SSL sertifikat, koji više nije teško nabaviti\nTema Dvanaeste Coming IT konferencije, posvećene IT stručnjacima i menadžerima, bila je "Cloud Computing danas i sutra". Konferencija je održana 23. septembra u hotelu Crowne Plaza, u organizaciji kompanije Coming Computer Engineering\nHP: IT rešenja za novi stil poslovanja\nBig Data, storage rešenja i upravljanje podacima bile su glavne teme HP konferencije Bridge to Enterprise 2015 koja je održana u hotelu Hyatt Regency 23. septembra ove godine\nViber - za siguran i prijatan razgovor\nViber, jedan od najpopularnijih programa za razgovor preko Interneta, odnedavno je zvanično prisutan i kod nas. Atanas Raykov, generali direktor Viber-a za Centralnu i Istočnu Evropu, za naš časopis govori o planovima ove firme i njenom nastupu na tržištu Srbije\nPC #225 > Rubrike